הוועדה המיוחדת לעובדים זרים, כנסת 25, פרוטוקול מספר 49, 2024-01-30 00:00

אליהו (אלי) רביבו: צוהריים טובים, ברוכים הבאים

אליהו (אלי) רביבו:  אני אבקש את סליחתכם על איחור בפתיחת הדיון

אליהו (אלי) רביבו:  את האשמה תצטרכו להעביר לצוות הלשכה שלי שדחס לי דיונים רצופים

אליהו (אלי) רביבו:  ובין דיונים עוד דיוני תקציב וסקירות

אליהו (אלי) רביבו:  אז על כן שלוחה סליחתי אליכם

אליהו (אלי) רביבו:  אנחנו ננסה להיות יעילים, תמציתיים ולהקשיב לכולם

אליהו (אלי) רביבו:  אני אבקש שכל דובר שמקבל את רשות הדיבור רק הוא ידבר ולוודא שהוא לא חוזר על דברי חבריו שקיבלו רשות דיבור קודמת

אליהו (אלי) רביבו:       שוב צוהריים טובים

אליהו (אלי) רביבו:  אני מתכבד לפתוח את ישיבת הוועדה לעובדים זרים בנושא ענף הניקיון בכלל וניקיון במוסדות הבריאות בפרט

אליהו (אלי) רביבו:  ניקיון, למרות שהמקצוע אינו מושך, אינו פופולרי, אינו סקסי ועדיין הכרחי ומשמעותי למשק

אליהו (אלי) רביבו:  בכלל ובפרט ובייחוד במערכת הבריאות

אליהו (אלי) רביבו:       הישיבה נקבעה במקור לאור שיח של הוועדה לארגון חברות הניקיון ולאור תקשורת שיש לנו באמצעות פנייה של קופת חולים כללית ושל ועדת הבריאות

אליהו (אלי) רביבו:  מטרת הישיבה מבחינתי היא להבין האם יש צורך בהגדרת מכסה ייעודית נפרדת לעובדים זרים עבור ענף הניקיון

אליהו (אלי) רביבו:  וזה מתחלק אצלי לשלושה חלקים: החלק הראשון הוא לבחון האם נעשה ניסיון כן ואמיתי, כפי דרישתי לאורך כל הדרך, בגיוס עובדים ישראלים

אליהו (אלי) רביבו:  אנחנו מיד נצלול לעומק בסוגיה

אליהו (אלי) רביבו:  האם משרדי הממשלה פעלו למתן מענה למחסור עובדים וכוח אדם בענף הניקיון

אליהו (אלי) רביבו:  ואני אבקש את התייחסות האוצר ורשות האוכלוסין בעבור הקצאת מכסה ייעודית לעובדים זרים לענף הניקיון

אליהו (אלי) רביבו:       לקראת הדיון צוות הוועדה הבין ממשרד הבריאות כי המחסור אף חריף עוד יותר ממה שהנחנו קודם

אליהו (אלי) רביבו:  אנחנו נתמקד בכך במטרה להבין את צורכי מערכת הבריאות בעובדים זרים, בתי חולים ממשלתיים וקופות חולים

אליהו (אלי) רביבו:  אני מבקש לא לחסוך תיאורים ולנסות לשקף כמה שיותר מה המצב מהשטח

אליהו (אלי) רביבו:  אני נחשפתי למציאות עגומה, כואבת, שמעבר לפגיעה בפריון וביכולת לבצע עבודה מצד הזכיינים, זה פוגע עד כדי כך אפילו בבריאות שלנו

אליהו (אלי) רביבו:  שכן חלק מטיפולים כאלה ואחרים לא יכולים להתבצע, בטח לא במועד, לאור מחסור בידיים עובדות בניקיון, כגון חדרי ניתוח שאין מספיק כוח אדם שיוכל להכשיר חדר ניתוח בין ניתוח אחד לשני

אליהו (אלי) רביבו:       אני אעביר את השאלות באופן מסודר

אליהו (אלי) רביבו:  אני אתחיל עם חברות הניקיון

אליהו (אלי) רביבו:  מעדכן אתכם שקיבלתי מסמך

אליהו (אלי) רביבו:  והמסמך שהגיש לי ארגון חברות הניקיון לוועדה והעלה בפגישותינו שמתקיימות גם מחוץ לאולם הדיונים

אליהו (אלי) רביבו:  הובהר באופן מאוד מודגש מצדכם שיש מחסור של 43,000 עובדים בענף הניקיון

אליהו (אלי) רביבו:  לעומת זאת אני קיבלתי משירות התעסוקה שישנם כ-1,000 דרישות עבודה שבינתיים צמחו ל-1,800 בענף הניקיון

אליהו (אלי) רביבו:  אני אבקש לדעת כיצד הפער המטורף הזה מוסבר

אליהו (אלי) רביבו:  האם ישנם עוד עובדים בחל"ת, האם אתם דואגים להעביר מזכיין אחד לשני עובדים שעסקו בתחום וכרגע פנויים

אליהו (אלי) רביבו:       לפני שאתם עונים לי, אני רק אבהיר שמהבדיקות שקיימתי, גם משיחות עם הנציגים הבכירים ביותר בשירות התעסוקה, גם עם מעסיקים, גם עם זכיינים, ישנו פער אדיר בין כמות דורשי העבודה שנרשמים כדורשי עבודה לבין אלה שבאמת מבקשים להשתלב בתחום

אליהו (אלי) רביבו:  ידוע, אני מניח שאם ההרשמה כדורש עבודה היא לא הייתה תנאי לקבלת גמלת אבטלה אזי היינו רואים שהרשימה מצטמצמת עד מאוד

אליהו (אלי) רביבו:  כך יוצא מצב שמעסיקים רבים איתם אני נפגש במגוון רחב של כובעים מספרים לי מציאות שבה מגיעים עובדים שברור מהרגע הראשון שהם הגיעו, הם הגיעו עם דף פתוח שבו הם מבקשים מהמעסיק אליו הם נשלחו להיקלט לצורך עבודה, שפשוט יחתמו, כי זה האישור לקבל את המשך דמי אבטלה

אליהו (אלי) רביבו:  ואני מבטא את זה כאן

אליהו (אלי) רביבו:  אני מצפה גם מהאוצר וגם משירות התעסוקה שיקבלו החלטה ברורה וחד משמעית שכאשר עובד נשלח למקום ובוודאי לא בפעם הראשונה וחוזר עם אישור חתום שהוא אינו מתאים לעבודה, שישלחו מפקח מטעמם, באופן גלוי, סמוי, כדי לוודא

אליהו (אלי) רביבו:  ואם אכן העובד הגיע רק בשביל לקבל את אותו אישור, אזי אותם דמי אבטלה יופסקו לו לאלתר

אליהו (אלי) רביבו:  אז אני מעביר, כאמור, את השאלות ששאלתי את חברות הניקיון ואז אנחנו נמשיך

ורוניקה רוזנברג: עו"ד ורוניקה רוזנברג, מנכ"לית ארגון חברות הניקיון בישראל

ורוניקה רוזנברג:  ראשית, אני רוצה להודות ליושב-ראש הוועדה על האכפתיות, ההקשבה, הליווי, המקצועיות וכמובן הדיון בענף שמתקיים היום

ורוניקה רוזנברג:       אנחנו נמצאים כאן עקב מחסור בכוח אדם בענף, שהיה קיים עוד הרבה לפני ה-7 באוקטובר

ורוניקה רוזנברג:  ולאחר ה-7 באוקטובר הוא הפך לאיום קיומי להישרדות הענף

ורוניקה רוזנברג:  משבר שזקוק למענה ומזמן היה צריך להגיע לדיון בממשלה

ורוניקה רוזנברג:  אם לפני המלחמה פעלנו באופן אקטיבי לגייס עובדים ישראלים חדשים לענף הניקיון בשיתוף פעולה משרדי הממשלה והמגזר השלישי, אחרי המלחמה נגמרה התחמושת

ורוניקה רוזנברג:  אנחנו תלויים בחסדי הממשלה להבאת עובדים זרים לניקיון

ורוניקה רוזנברג:       מבחינת התהליך שנעשה לפני מספר שנים, לפני המלחמה, ניסינו הכול

ורוניקה רוזנברג:  אנחנו קיימנו ימי גיוס ויריד תעסוקה משותף עם שירות התעסוקה

ורוניקה רוזנברג:  רמי, מנכ"ל שירות התעסוקה, הצהיר בפנינו שקשה עד בלתי אפשרי לגייס עובדים ישראלים חדשים בשכר מינימום

ורוניקה רוזנברג:  ברשות הבדואים הבנו שלא ניתן לגייס נשים בדרכים חוקיות

ורוניקה רוזנברג:  סיכוי גיוס חרדים דרך משרד העבודה קלושים ביותר, אם בכלל

ורוניקה רוזנברג:  שילוב אנשים עם מוגבלויות מועט ובעל סיכויי הצלחה נמוכים בגלל קשיי הסתגלות והתמדה לצערנו

ורוניקה רוזנברג:  הפתרון למצוקת כוח אדם לא יגיע מההון האנושי הישראלי שהגיע לכדי מיצוי

ורוניקה רוזנברג:  והפתרון הוא חיצוני, כפי שמיושם במדינות מערביות ובכלל ענפי המשק: הבנייה, החקלאות, הסיעוד

ורוניקה רוזנברג:  ובמיוחד במלונאות והסעדה ששם מותר להעסיק עובדי ניקיון, להבדיל מהענף אצלנו, הניקיון המוסדי, שלא

אליהו (אלי) רביבו: אני מבקש להחריג, הסעדה לא

ורוניקה רוזנברג: אוקיי, מאה אחוז

ורוניקה רוזנברג:  חייבים לומר, מדובר במקצוע שוחק, הכי לא אטרקטיבי עם דימוי הנמוך ביותר

ורוניקה רוזנברג:  אף אחד לא רוצה להגיד אני עובד ניקיון

ורוניקה רוזנברג:  אחרי המלחמה הרבה עובדים זולגים לענפים אחרים

ורוניקה רוזנברג:  שגם בהם, דרך אגב, יש מחסור גדול בעובדים

אליהו (אלי) רביבו: לאיזה ענפים? את יודעת להגיד?     

ורוניקה רוזנברג: כן

ורוניקה רוזנברג:  כמו במלונאות והסעדה

ורוניקה רוזנברג:  בוודאי

ורוניקה רוזנברג:  אם עובד ניקיון במסעדנות מרוויח 75 שקלים לטענתם ועובד ניקיון במגזר הציבורי 30 שקלים, אז אנחנו מבינים שאין עובדים ישראלים שירצו

אליהו (אלי) רביבו: אני מבקש שתחזרי, סליחה ברשותך, שוב פעם על הנתון הזה

אליהו (אלי) רביבו:  חשוב לי שרום בר אב, נציג האוצר, יקשיב רגע לנתון הזה, בהמשך לשיחתנו מהבוקר

ורוניקה רוזנברג: כן

ורוניקה רוזנברג:  אני הייתי בדיון שהתקיים פה בוועדת עובדים זרים בכנסת בענף המסעדנות

ורוניקה רוזנברג:  וכולם כאחד הצהירו שעובד ניקיון מקבל 75 שקלים ולא ניתן לגייס עובדים ישראלים

ורוניקה רוזנברג:  אז תחשבו

אליהו (אלי) רביבו: את פוגשת את הנתון הזה שמוצג לך גם על ידי עובדים שעבדו בניקיון מוסדי ועברו לניקיון במסעדנות?     

ורוניקה רוזנברג: ברור, כן

ורוניקה רוזנברג:  משתלם להם

ורוניקה רוזנברג:  למה שיבואו אלינו? הם זולגים, ברור

ורוניקה רוזנברג:  זה משתלם להם

ורוניקה רוזנברג:  יש מחסור בידיים עובדות, הם עוברים

ורוניקה רוזנברג:  ניקיון זה 30

ורוניקה רוזנברג: 61 ש"ח לשעה

ורוניקה רוזנברג:  וכתוצאה מכך יש לנו קושי לא רק לגייס

אליהו (אלי) רביבו: פה אני רוצה רק למקד את הסיבה לפער ולהתמקד

אליהו (אלי) רביבו:  אני מצוי מעט יותר בפרטים

אליהו (אלי) רביבו:  חשוב רגע שתבטאי את המגבלה שלכם, להבדיל ממסעדה

אליהו (אלי) רביבו:  מסעדה יכולה להחליט שהיא מייקרת את עלות נתח הסטייק

ורוניקה רוזנברג: אז לזה רציתי להגיע

ורוניקה רוזנברג:  השוק החופשי יודע להתמודד עם המצב הזה

ורוניקה רוזנברג:  אם יש תחרות, המעסיק הציע תנאי שכר טובים יותר

ורוניקה רוזנברג:  אבל אנחנו לא יכולים להשתמש בפטנט הזה, כי המגזר הציבורי במכרזים מקבע את עלות השעה לעובד בשכר מינימום, 30

ורוניקה רוזנברג: 61 ולא אגורה אחת יותר

ורוניקה רוזנברג:  כך גם ברשויות

ורוניקה רוזנברג:  גם בין משרדי הממשלה יש שונות בשכר על אותה עבודה

ורוניקה רוזנברג:  ואפליה זועקת לשמיים

ורוניקה רוזנברג:       האם יש פה אחד שמכירים עובדי ניקיון שרוצים לעבוד בניקיון בגשם, בחום היוקד, בשכר מינימום? אנחנו לא

ורוניקה רוזנברג:  במשך שנים חשבנו שהפתרון הוא העסקת פלסטינאים, אבל אחרי ה-7 באוקטובר אנחנו מבינים שהמצב השתנה

ורוניקה רוזנברג:  מכרזי הממשלה מחייבים גם סיווג ביטחוני

ורוניקה רוזנברג:  וגם ראשי רשויות דורשים מהחברות שערבים לא ימשיכו לעבוד ולנקות

אליהו (אלי) רביבו: זה תנאי במכרז? אני שואל, האם רשות מקומית כשהיא מפרסמת מכרז היא מציבה את זה כתנאי מתלה?      

אליעזר מזרחי: חד משמעית

ורוניקה רוזנברג: חד משמעית

ורוניקה רוזנברג: יושב-ראש שממלא את המכרזים

אליעזר מזרחי: שמי אבי מזרחי, ואני יו"ר ארגון חברות הניקיון

ורוניקה רוזנברג: אגב, אתם ארגון יציג?      

ורוניקה רוזנברג: בוודאי

אליעזר מזרחי: כן, כן

ורוניקה רוזנברג: אנחנו חתומים על הסכם קיבוצי וצו הרחבה מ-2014 עם זכויות עודפות לעובדי ניקיון

אליעזר מזרחי: אני חוזר על מה שאמרתי

אליעזר מזרחי:  כל הגופים הציבוריים, ללא יוצא מן הכלל, משמאלי יושבות שתי בנות שזה הגוף הגדול ביותר, שזה משקל

אליעזר מזרחי:  בכל המכרזים מצוין באופן ברור שאנחנו לא יכולים להעסיק עובדים זרים, כמובן גם לא פלסטינאים

אליהו (אלי) רביבו: זרים, לא, שנייה

אליהו (אלי) רביבו:  אתם באים לבקש עובדים זרים, מה זה לא יכולים להעסיק עובדים זרים?     

ורוניקה רוזנברג: לא, כרגע אין לנו היתר

אליהו (אלי) רביבו: הם מתכוונים לפלסטינאים

אליעזר מזרחי: גם

אליעזר מזרחי:  אבל עד היום, גם היום יש שוהים בלתי חוקיים וכאלה שהם כן חוקיים, עובדים זרים

אליעזר מזרחי:  אז אסור להעסיק אותם

אליהו (אלי) רביבו: אתה מתכוון לאריתראים וסודנים

אליעזר מזרחי: נכון, נכון

משה נקש: מבקשי מקלט

אליהו (אלי) רביבו: אתה תציג אותם, מר משה נקש, כמבקשי מקלט

אליהו (אלי) רביבו:  אני אמשיך להציג אותם כמסתנני עבודה

אליהו (אלי) רביבו:  וכל אחד ימשיך בהגדרה שהוא מאמין

אליהו (אלי) רביבו:  זה המקום שבו אני מבקש ברשותכם לקטוע, לאחל הצלחה מרובה עם כניסתו לתפקיד של מר משה נקש כראש מנהל עובדים זרים ברשות האוכלוסין וההגירה

אליהו (אלי) רביבו:  ואנחנו נתייחס יותר מאוחר גם לתהליך הקליטה

אליהו (אלי) רביבו:  אבל קודם כל נאחל לך בהצלחה ויותר מאוחר תכבד אותנו בנוכחותה המנהלת הקודמת, שנאחל לה בהצלחה בתפקידה החדש כמנכ"לית משרד התקשורת

אליהו (אלי) רביבו:  אז בבקשה

ורוניקה רוזנברג: אז אני, ברשותך, לקראת סיום ואני רוצה לסיים

ורוניקה רוזנברג:  ההשלכות ברורות

ורוניקה רוזנברג:  ההשלכות למחסור ברורות, במיוחד בבתי חולים ובבתי אבות

ורוניקה רוזנברג:  הפקרת בריאות הציבור

ורוניקה רוזנברג:  ולא רק הציבור, גם עובדי הניקיון שחשופים יותר מאחרים לזיהומים

ורוניקה רוזנברג:  כולנו מבינים שחוסר ניקיון או ניקיון לא מספק מגביר את המפגעים התברואתיים, את הזיהומים

אליהו (אלי) רביבו: אני מניח, גברתי, שעל כך אין עוררין, גם לא באוצר

אליהו (אלי) רביבו:  אני מנסה רגע רק להבין, אם תוכלי להתייחס לשאלה שלי האם ישנם באמת עדיין עובדים בחל"ת בענף הניקיון שניתן להציע להם להשתלב בחזרה

אליעזר מזרחי: אני אענה על זה כשהיא תסיים לדבר

אליהו (אלי) רביבו: בבקשה

אליעזר מזרחי: אני חוזר, שמי אבי מזרחי ואני יו"ר ארגון חברות הניקיון ואני כמובן בעלים של חברת ניקיון

אליעזר מזרחי:  אני כבר באפריל אני אהיה 50 שנים בעלים של חברת ניקיון

אליעזר מזרחי:       אני אתחיל לא באיזה שהוא סדר מסוים, אבל דווקא אני אתחיל עם נושא שירות התעסוקה/האוצר

אליעזר מזרחי:  היחידים שניסו לעזור באופן אמיתי והיו אמפתיים לחלוטין, החל מהמנכ"ל וכלה בשאר האנשים זה שירות התעסוקה

אליעזר מזרחי:  כמובן אחוז ההצלחה היה אפס

אליעזר מזרחי:  אבל אני יכול להגיד יותר מזה, אני לא מדבר על היום שאחוז ההצלחה הוא אפס

אליעזר מזרחי:  אני בימים של חברת ניקיון מ-1974

אליעזר מזרחי:  מעולם שירות התעסוקה, מעולם, שלח עובדים

אליעזר מזרחי:  אבל שהעובדים באו ואמרו תחתמו שאנחנו לא מתאימים

אליעזר מזרחי:  עובדי ניקיון חברות הניקיון לא גייסו באמצעות שירות התעסוקה אף פעם

אליעזר מזרחי:  ועשינו ניסיון נהדר, שיתוף פעולה פנטסטי עם שירות התעסוקה

אליעזר מזרחי:  שכרנו את מרכז הירידים אקספו תל אביב על חשבוננו

אליעזר מזרחי:  הגיעו החבר'ה של שירות התעסוקה עם רצון נהדר

אליעזר מזרחי:  ואני לא אומר את זה בציניות, עם רצון נהדר

אליעזר מזרחי:  כשיצאתי ונסעתי משם חזרה למשרד אז אחד מדורשי העבודה יצא אחריי עם bmw760, מי שמבין, דורש עבודה בניקיון

אליעזר מזרחי:  כמובן שאף אחד לא נקלט

אליעזר מזרחי:  הגיעו נדמה לי 70 איש

אליעזר מזרחי:  כי אמרו להם לא תגיעו, לא תקבלו אבטלה

אליהו (אלי) רביבו: אף אחד לא נקלט?     

אליעזר מזרחי: אף אחד לא נקלט

אליהו (אלי) רביבו: לכמה מהם חתמתם?      

אליעזר מזרחי: אני לא מצוי בפרטים, כי לא אני ראיינתי

אליעזר מזרחי:  אבל אף אחד לא נקלט, ברמת העובדה

אליהו (אלי) רביבו: אני שואל אם אתה יודע לומר לי כמה מועמדים החבר'ה שלך ראיינו ולכמה מהם הם חתמו

אליעזר מזרחי: היו שם בערך 12 או 14 חברות ניקיון, למיטב זיכרוני

אליעזר מזרחי:  אני מעריך שכל חברה ראיינה 10-12, משהו באזור הזה

אליעזר מזרחי:  אבל אני יכול להגיד שאף אחד לא נקלט

אליעזר מזרחי:  אני אגיד יותר מזה, לפני שעשינו את העניין הזה באקספו תל אביב היה שיתוף פעולה, גם היום, מצוין עם שירות התעסוקה

אליעזר מזרחי:  נקבעו לנו ראיונות בלשכות התעסוקה

אליעזר מזרחי:  אני באופן אישי כבעלים של חברה הייתי בשלושה אתרים: פתח תקווה, אשדוד ולוד

אליעזר מזרחי:  נקבעו לי שם ימי ראיונות

אליעזר מזרחי:  אמרו לי מנהלי הלשכות אנחנו משתדלים

אליעזר מזרחי:  הסיכוי אפס

אליעזר מזרחי:  לא קלטנו עובד אחד

אליעזר מזרחי:  אני הייתי מעורב

אליהו (אלי) רביבו: גם לפי הנתונים שאני מקבל בדוח מסודר משירות התעסוקה, 354 עובדים דרך שירות התעסוקה נקלטו לענף הניקיון החל מנובמבר עד סוף ינואר 2024

אליעזר מזרחי: אני בעלים של חברת ניקיון

אליעזר מזרחי:  אני אשמח פה, מהבמה הזאת, להצהיר שכל עובד ניקיון ששירות התעסוקה, ויושב פה איש בכיר משירות התעסוקה, יצליח לגייס אחד

אליעזר מזרחי:  הנה, אני פה

אליעזר מזרחי:  אחד בגוש דן, אחד

אליעזר מזרחי:  לא 10, אחד

אליעזר מזרחי:  עזבו את הניירות ויושבים תחת ניאון ותחת מצגות וניירות וכל מיני טבלאות

אליעזר מזרחי:  אני מדבר פה שטח

אליעזר מזרחי:  תנו לי עובד ניקיון אחד בגוש דן, הללויה

אליעזר מזרחי:  אין סיכוי

אליעזר מזרחי:  אין סיכוי

אליעזר מזרחי:  ואני אגיד יותר מזה, לא ב-30

אליעזר מזרחי: 61

אליעזר מזרחי:  חבר'ה, תתעוררו, כל האריתראים והסודנים כבר לא עובדים בניקיון, הם עברו לוולט

אליעזר מזרחי:  הם עושים שליחויות בוולט

אליעזר מזרחי:  זאת אומרת, אם עד היום הם גם לא נספרו בנתוני הלמ"ס, כי תמיד נפנפו לי עם נתוני הלמ"ס

אליעזר מזרחי:  גם באוצר וגם בעוד מקומות

אליעזר מזרחי:  הם לא נספרו, אבל הם עבדו בניקיון

אליעזר מזרחי:  הם לא שם היום

אליעזר מזרחי:  הם עובדים בוולט

אליעזר מזרחי:  אין לנו עובדי ניקיון סודנים, כי הם עבדו

אליעזר מזרחי:  אני אגיד פה משהו שאסור להגיד

אליעזר מזרחי:  לא מעט גופים במדינת ישראל העסיקו שב"חים, שוהים בלתי חוקיים מהשטחים

אליעזר מזרחי:  הם לא שם היום

אליעזר מזרחי:  וכולנו יודעים שהם לא עובדים היום

אליעזר מזרחי:  תבואו לעיריות, ואני לא אנקוב בשמות של עיריות, שעבדו רק עם שב"חים וכולם כנראה ידעו

אליעזר מזרחי:  הם לא נמצאים שם

אליעזר מזרחי:  אני אגיד עירייה אחת שאני שם, פתח תקווה

אליעזר מזרחי:  הם במחסור של 50 עובדי ניקיון, רחובות

אליעזר מזרחי:  אני עובד בעיר לוד בניקיון רחובות ולא רק

אליעזר מזרחי:  אני לא מצליח להביא להם עובדים

אליעזר מזרחי:  כי יש שם זקנים מאוד מבוגרים שמנהל האגף ומנכ"ל העירייה וכולם רוצים תחליף

אליעזר מזרחי:  אמרתי אין בעיה, מזרח ירושלים, רוצים? תפדלו

אליעזר מזרחי:  לא

אליעזר מזרחי:  התושבים פוחדים

אליעזר מזרחי:  ולא רק בלוד

אליעזר מזרחי:  למרות שלוד עיר מעורבת

אליעזר מזרחי:  אני עובד בגבעתיים

אליעזר מזרחי:  ראש העיר הצהיר בעיתונות, בטלוויזיה 'פה לא יעבדו ערבים'

אליעזר מזרחי:  הוא גם שלח אותם הביתה

אליעזר מזרחי:  אלו היו עובדים שלי

אליהו (אלי) רביבו: ערבים מהיכן?     

אליעזר מזרחי: ישראלים

אליהו (אלי) רביבו: הוא לא ראוי לקבל עובדים

אליעזר מזרחי: עזוב ראוי

אליהו (אלי) רביבו: שמעת מה אני אומר לך?     

אליעזר מזרחי: כן, כן, אני מסכים איתך

אליעזר מזרחי:  אבל הוא סילק אותם

אליעזר מזרחי:  שלושה שבועות לא היו שם עובדים

אליהו (אלי) רביבו: ברשותך, אני תכף אחזור אליך

אליהו (אלי) רביבו:  אני מבקש רגע לעמת את נציג שירות התעסוקה, בנתון המספרי ששלחתם אליי אל מול הסקירה שקיבלנו פה מהנציגים

יאיר פרץ: יניב פרץ, ראש אגף מעסיקים בשירות התעסוקה

אליהו (אלי) רביבו: הופעת כאן בזום, נכון?     

יאיר פרץ: נכון

יאיר פרץ:       תודה לך היו"ר

יאיר פרץ:  צוהריים טובים גם לכולם

יאיר פרץ:  הנתונים שהעברנו ליו"ר, אנחנו עומדים מאחוריהם

יאיר פרץ:  צריך רק להפריד את ההתייחסות

יאיר פרץ:  כשאני מעביר את הנתונים שהעברנו אליך, כשאנחנו מתייחסים להשמות בענף הניקיון צריך להפריד

יאיר פרץ:  אבי וורוניקה הם איגוד חברות הניקיון

יאיר פרץ:  הם לא כלל המעסיקים בענף הניקיון במשק

אליהו (אלי) רביבו: נכון

יאיר פרץ: ואת זה צריך לעשות כדי להבין למה במעסיקים שהעברתי לך כן יש מאות קליטות ואצלם לא

יאיר פרץ:  מהסיבות שהם ציינו

יאיר פרץ:  כי באיגוד חברים 700 או 800 מעסיקים, אבל יש עוד מגוון רחב של מעסיקים במשק שקולטים בין היתר גם עובדי ניקיון

אליהו (אלי) רביבו: כשיורד גשם, יורד על כולם

אליהו (אלי) רביבו:  יש אמרה כזאת, נכון? כשנקלטים עובדים, אמורים להיכלל בכלל המעסיקים במשק

אליהו (אלי) רביבו:  לא משנה אם הם חברי ארגון או לא

אליהו (אלי) רביבו:  הרי לא מגיע עובד ואומר לחברת ניקיון 'תגיד לי, אתה מיוצג על ידי האיגוד? כן

אליהו (אלי) רביבו:  אני לא נקלט אצלך'

יאיר פרץ: אבל מרכיב השכר שהם ציינו הוא קריטי, היו"ר

אליהו (אלי) רביבו: אולי אתה מתכוון להסביר, אני רק בודק איתך, שקשה לקלוט עובדים לחברה שהיא זכיינית של רשות מקומית או של מוסדות שהיא מוגבלת בתקרת שכר, אל מול חברות ניקיון שמנקות במפעלים או בקניונים וכאלה

אליהו (אלי) רביבו:  נכון?     

יאיר פרץ: נכון

אליהו (אלי) רביבו: אוקיי, הבנו

יאיר פרץ: ששם השכר הוא פי שתיים או פי שלוש

אליהו (אלי) רביבו: פי שתיים או פי שלוש?     

יאיר פרץ: כן, לגמרי

אליהו (אלי) רביבו: 60 שקלים לשעה?     

אליעזר מזרחי: לא, לא, לא, אני אסביר

אליעזר מזרחי:  יניב צודק

אליהו (אלי) רביבו: 60 שקלים לשעה?     

אליעזר מזרחי: לא, לא

אליעזר מזרחי:  יניב צודק בהגדרה, אבל זה לא פי שתיים או פי שלוש

יאיר פרץ: רגע, אני אגיד רע למה התכוונתי

אליהו (אלי) רביבו: לא, פי שלוש זה 90 ומשהו

יאיר פרץ: פי שתיים יש לי הזמנות פתוחות בשירות התעסוקה ממעסיקים פרטיים

יאיר פרץ:  זאת אומרת, גם בעלי מפעלים שמשלמים שכר לעובד ניקיון, גם ברמה של - - -     

ורוניקה רוזנברג: במגזר הפרטי השכר הרבה יותר גבוה

יאיר פרץ: לזה התכוונתי

יאיר פרץ:  ואגב, גם אם לוקחים היום את האפשרות שעובד ניקיון יכול לבחור לעסוק במשק בית בניקיון, אז הוא יכול לקבל גם 80-100 שקלים לשעה

יאיר פרץ:  אז למה לו ללכת לעבוד במרכז, בתל אביב, ב-30

יאיר פרץ: 6? זו סוגיה שאנחנו צריכים לתת עליה את הדעת

יאיר פרץ:  ואני כן בעניין הזה לגמרי מצדד בעמדת נציגים של ענף הניקיון

יאיר פרץ:  אז צריך לשים את הדגש גם בעניין הזה

יאיר פרץ:       יש כמה סיבות אובייקטיביות נוספות, היו"ר, ממש בשני משפטים שאני אגיד אותם, מעבר למה שוורוניקה אולי ציינה

יאיר פרץ:  זה שצריך להתייחס שיש גם, אין הלימה בין ההיצע לביקוש

יאיר פרץ:  זה אומר בעוד מרבית הביקושים מאיגוד חברות הניקיון, אצל אבי וורוניקה, הם במרכז ובגוש דן

יאיר פרץ:  ההיצע אצלנו דווקא הוא נמצא בצפון ובדרום, בקרב אוכלוסיות קצת יותר מוחלשות

יאיר פרץ:  ואני אומר את זה בהסתייגות ובזהירות

אליהו (אלי) רביבו: יש פה חברת ניקיון שעובדת בשוק הפרטי והיא מהצפון או מהדרום?      

אליעזר מזרחי: לא, אבל אני מכיר את החברות

אליהו (אלי) רביבו: אני עדיין מעדיף לשמוע מהפריפריה

אליהו (אלי) רביבו:  פריפריה חברתית? שומרון?      

שי שבתאי אלקובי: שומרון

אליהו (אלי) רביבו: אתה מהשומרון? ואתה מכיר את הנתונים האלה?     

שי שבתאי אלקובי: שי אלקובי, אני מנכ"ל של חברת ניקיון

שי שבתאי אלקובי:  אצלנו הבעיה היא הרבה יותר גדולה

שי שבתאי אלקובי:  אנחנו היינו מבוססים, ביהודה ושומרון היינו מבוססים על הפלסטינאים ברובם

שי שבתאי אלקובי:  אצלנו לשכת התעסוקה באמת מתאמצת

שי שבתאי אלקובי:  אבל שם בכלל הסוציואקונומי הוא מאוד נמוך

שי שבתאי אלקובי:  ועם כל זה שהוא מאוד נמוך, כמו שאמרת בתחילת הוועדה, שאנשים באים בשביל לחתום ולהמשיך לקבל את הכסף, אז יש לנו את זה הרבה מאוד אצלנו

שי שבתאי אלקובי:  ואצלנו מאוד קשה לקלוט

אליהו (אלי) רביבו: מתי הגיע אלייך פעם אחרונה מבקש עבודה רק בשביל שתחתום לו?     

שי שבתאי אלקובי: שנה וחצי

שי שבתאי אלקובי:  כבר שנה וחצי לשכת התעסוקה לא מצליחה להביא לי באריאל, ספציפית אנחנו מדברים

שי שבתאי אלקובי:  יש בעיה מאוד קשה גם לקלוט, במיוחד בתקופה הזאת, שלא נדבר על התקופה הזאת, לקלוט עובדים חדשים שרוצים באמת לעבוד

שי שבתאי אלקובי:  וכמו שכל אחד מהחברים פה אומר, שבאמת זו בעיה מאוד קשה

שי שבתאי אלקובי:  גם מבחינת העלויות וגם מבחינת אנשים שבאמת רוצים לבוא ולעבוד

שי שבתאי אלקובי:  אנחנו התרגלנו מאוד לפלסטינאים שהם עובדים במחירים האלה

שי שבתאי אלקובי:  והיום אין את זה

שי שבתאי אלקובי:  והיום אנחנו גם לא רוצים להחזיר את זה

שי שבתאי אלקובי:  אנחנו רוצים להעסיק ואנחנו רוצים שיהיו לנו עוד עובדים ואנחנו רוצים, באמת, גם עם לשכת התעסוקה

שי שבתאי אלקובי:  אנחנו רוצים לתת ולעשות את זה

שי שבתאי אלקובי:  הבעיה היא שאין, במיוחד ביהודה ושומרון, אין את היכולת הזאת כמו שיש במרכז

שי שבתאי אלקובי:  שבמרכז יש לך הרבה יותר אופציות והרבה יותר אנשים

אליהו (אלי) רביבו: עוד מעט אנחנו נחזור לזה

אליהו (אלי) רביבו:  אני מבקש קודם כל להפנות שאלה

יאיר פרץ: היו"ר, אם יורשה לי רק לסיים

יאיר פרץ:  רציתי להגיד לך בהמשך לנתונים שהוצגו, ששירות התעסוקה לאורך שלוש השנים האחרונות, 2021, 2022, 2023, משים בתחום מקצוע ניקיון, כי הוא מקצוע ייחודי בתוך מגוון המקצועות שקיימים בענף הניקיון, בין 2,200 ל-2,400 עובדים מידי שנה בכל אחת משלוש השנים

יאיר פרץ:  אחוז ההשמות בחברות באיגוד חברות הניקיון הוא נמוך מאוד

יאיר פרץ:  זאת אומרת, יש את היכולת לשים עובדי ניקיון, אבל לא בשכר שמוצע תחת צו ההרחבה

יאיר פרץ:  וזה חלק מהאתגר

אליהו (אלי) רביבו: לכן אני מבקש ללמוד מבעלי חברות ניקיון שעובדים גם עם השוק הפרטי, לא רק המוסדי

אליעזר מזרחי: אני אסביר, אדוני יושב-הראש, אני לא סיימתי פשוט

אליהו (אלי) רביבו: תכף, נחזור אליך, כי יש לי אליך גם שאלה

אליהו (אלי) רביבו:  מי אדוני?     

עדי מרוז: עדי מרוז, חברת נקי פלוס

עדי מרוז:  אנחנו די צעירים, אנחנו 28 שנים בשוק

עדי מרוז:  אך ורק בשוק הפרטי

עדי מרוז:  אנחנו מגייסים בשכר של 40 עד 45 שקלים לשעה היום

עדי מרוז:  שזה רחוק מאוד ממה שמגייסים בשוק הציבורי

עדי מרוז:  ואין עובדים

אליהו (אלי) רביבו: אוקיי

אליהו (אלי) רביבו:  כמה עובדים אתה מעסיק?     

עדי מרוז: לנו יש כ-400 עובדים

אליהו (אלי) רביבו: כ-400

אליהו (אלי) רביבו:  כמה חסרים לך?     

עדי מרוז: אני היום הגעתי למצב שאני לא לוקח פרויקטים

אליהו (אלי) רביבו: כמה חסרים לך?     

עדי מרוז: 20 לפחות

אליהו (אלי) רביבו: 20

אליהו (אלי) רביבו:  אם היה לך מלאי עובדים לכמה היית יכול לצמוח? כי אתה כבר לא לוקח פרויקטים

עדי מרוז: הייתי ממשיך

אליהו (אלי) רביבו: זאת אומרת יש דרישה

עדי מרוז: לחלוטין

אליהו (אלי) רביבו: אוקיי

אליהו (אלי) רביבו:  מתי פעם אחרונה הגשת בקשה לשירות התעסוקה?     

עדי מרוז: אנחנו כבר שנים לא שם

אליהו (אלי) רביבו: למה?     

עדי מרוז: מהסיבה המאוד פשוטה, שאנשים באים, 'תחתום לי'

עדי מרוז:  והבנו את זה וחבל להשקיע את האנרגיה, מבחינתי לפחות

אליהו (אלי) רביבו: מי מקביל לדובר שעובד עם השוק הפרטי, יש לו מחסור בעובדים וכן הגיש בקשות לשירות התעסוקה לאחרונה?      

צחי מויאל: אני

אליהו (אלי) רביבו: אתה, צחי מויאל

אליהו (אלי) רביבו:  צחי יצחק מויאל

אליהו (אלי) רביבו:  למען הגילוי הנאות, מכר אישי

אליהו (אלי) רביבו:  בעל חברות ניקיון ותחזוקה וניהול מבנים

אליהו (אלי) רביבו:  החברה שלך מפעילה גם כן שירותי ניקיון מוסדיים וגם פרטיים?     

צחי מויאל: גם פרטיים, מוסדיים, עובד עם השלטון המקומי

צחי מויאל:  עובד גם כן עם המון גופים פרטיים, שלכולם יש בעיה בכלל כללית עם כוח אדם חסר

צחי מויאל:  אבל מדברים כרגע, נוגעים בעובדי הניקיון שלא קיימים

צחי מויאל:  אין להשיג

אליהו (אלי) רביבו: כמה עובדים חסרים לך במלאי?     

צחי מויאל: הייתי יכול לגייס גם עוד 300 ולהכניס עבודה

אליהו (אלי) רביבו: כמה עובדים אתה מעסיק היום?     

צחי מויאל: 1,000 תחת הכיפה

אליהו (אלי) רביבו: הבנתי

אליהו (אלי) רביבו:  זאת אומרת, אתה בחסר של 30% לערך

צחי מויאל: וגם אני יכול לצמוח יותר

אליהו (אלי) רביבו: הבנתי

אליהו (אלי) רביבו:  לפני שאתה צומח, אתה כבר בחסר של 30% לערך

צחי מויאל: כן

צחי מויאל:  אבל אתה יודע במה אני אוהב לגעת

צחי מויאל:  אני אוהב דווקא לגעת בפגיעה הישירה של הכלכלה של כולם

צחי מויאל:  אני נותן תמיד את אותה דוגמה

אליהו (אלי) רביבו: תכף ניגע בזה

אליהו (אלי) רביבו:  אני עדיין רוצה להגיע לאיזה שהוא חקר אמת, ברשותכם

אליהו (אלי) רביבו:  לכן אני נעזר, אני פונה לכמה שיותר מעסיקים

אליהו (אלי) רביבו:  מתי ביצעת פנייה לאחרונה לשירות התעסוקה לטובת קליטת עובדים, לאו דווקא לשוק המוסדי?     

צחי מויאל: דווקא בערים שאני כן מאמין שזה יכול לקרות

צחי מויאל:  זה באשדוד, בלוד ובמודיעין

אליהו (אלי) רביבו: הבנתי

אליהו (אלי) רביבו:  וכמה עובדים הגיעו אליך בניסיון להיקלט או בניסיון לחתימה?     

צחי מויאל: גילוי נאות, אני פעם הייתי קב"ט של לשכת תעסוקה

צחי מויאל:  אני מכיר את המנהלים, יש לי קשרים, ייתנו לי את העדיפות הכי טובה

צחי מויאל:  ואני הבן אדם שיהיה הכי קל לו בעצם להשיג עובדים

צחי מויאל:  אני פונה ישירות למנהל הלשכה

צחי מויאל:  לוחצים, עושים כל מה שאפשר

צחי מויאל:  עובד אחד לא יצא לי

צחי מויאל:  הכי טוב שיצא לי זה בזבוז זמן בעצם על החתימה

אליהו (אלי) רביבו: כמה בכל זאת הגיעו?     

צחי מויאל: אולי שניים, שלושה

אליהו (אלי) רביבו: ואף אחד מהם לא נקלט

צחי מויאל: אף אחד מהם

אליהו (אלי) רביבו: וחתמת להם?      

צחי מויאל: חתמתי

אליהו (אלי) רביבו: אז הנה, אתה שותף

צחי מויאל: לא, כי גם התחילו

צחי מויאל:  התחילו לעבוד, עבדו יום, כואב לי הגב

צחי מויאל:  השני אומר כואבת לי הבטן

אליהו (אלי) רביבו: הבנתי

צחי מויאל: זה סתם בזבוז זמן, כוחות, כספים ואנרגיות

אליהו (אלי) רביבו: הבנתי

אליהו (אלי) רביבו:  אני מודה לך

אליהו (אלי) רביבו:  מר יניב, אשמח בבקשה לדעת מה עמדתך לעניין הבקשה שנשמעת כאן לקליטת עובדים זרים לענף

יאיר פרץ: אז עמדתנו בכל הנוגע לענף הניקיון היא כן לאפשר עובדים זרים בענף, כי אין לנו יכולת לתת מענה מיטבי

יאיר פרץ:  כל זאת אם השכר יישאר כפי שהוא תחת צווי הרחבה

יאיר פרץ:  בשכר הזה היצע עובדים הוא מוגבל

יאיר פרץ:  רק שעל אותו היצע עובדים מתחרים המון מעסיקים מענפי המשק השונים, לאו דווקא מענפי הניקיון

יאיר פרץ:  צריך לקחת גם את זה בחשבון, שיש ענפים נוספים שמתחרים על אותו היצע

יאיר פרץ:  ולכן יש גם תחרות במרכיבי השכר ושם המרווח הוא יותר נמוך

יאיר פרץ:  לכן יש קושי לאתר עובדים לחברות תחת ענף חברות הניקיון

יאיר פרץ:       אגב, רק לגבי החתמה אני חייב להגיד איזה שהיא אמירה כוללת

יאיר פרץ:  אנחנו כל כך רחוקים משם

יאיר פרץ:  אם מישהו זוכר את שירות התעסוקה או את הלשכות כלשכות החתמה, אז כנראה שזה חלק מאיזה שהיא תודעה היסטורית שיש אצלו

יאיר פרץ:  בפועל היום לשירות התעסוקה, במבחן התעסוקה, כל עובד שנמצא מתאים למשרה ונשלח למעסיק צריך לקחת בחשבון שלטנגו יש שניים

יאיר פרץ:  אם מצאתי אותו מתאים, הפניתי אותו אליך, למעסיק, ואתה חתמת לו, בעצם במובן מסוים שללת לי את האפשרות להמשיך שלא לשלם או לדווח עליו כמובטל

יאיר פרץ:  ברגע שלא תחתום עליו, חשוב שיכירו את זה

יאיר פרץ:  אני חושב שכולם מכירים

יאיר פרץ:  שירות התעסוקה יש לו כלי, סנקציה, שהוא יכול לשלול, הוא יכול לתת סירוב לאותו דורש עבודה שנמצא מתאים

אליהו (אלי) רביבו: בישלת לי את השאלה הבאה

אליהו (אלי) רביבו:  לכמה דורשי עבודה אתה הפסקת את הגמלה בשנה האחרונה, בשנת 2023?     

יאיר פרץ: בכלל, בכל ענפי המשק?     

אליהו (אלי) רביבו: לא, בניקיון בוא נאמר

יאיר פרץ: לדעתי זה היו כמה עשרות בודדות

אליהו (אלי) רביבו: למה?     

יאיר פרץ: כי א', מעסיקים חתמו להם

אליהו (אלי) רביבו: מה הפעולה היזומה שאתם מבצעים כדי לבחון את האותנטיות שבחתימה? האם שלחתם פקחים, שלחתם באופן סמוי

אליהו (אלי) רביבו:  הגעתם עם אותו דורש בשביל לבדוק מה הסיבה?     

יאיר פרץ: אז אנחנו עושים את זה מעת לעת, היו"ר

אליהו (אלי) רביבו: ועם כל זה הגעתם לכמה עשרות?     

יאיר פרץ: לכמה עשרות, מפני שכל המקרים האחרים המעסיק חתם להם

אליהו (אלי) רביבו: גם אם הוא חתם להם

אליהו (אלי) רביבו:  חתם להם

אליהו (אלי) רביבו:  בוא, אתה מבקש עבודה, אתה אומר שאתה ראוי ומתאים ומעונין לעבוד בתחום מסוים

אליהו (אלי) רביבו:  הפניתי אותך למעסיק שדורש כזה

אליהו (אלי) רביבו:  בוא איתי בבקשה, תעלה לאוטו

אליהו (אלי) רביבו:  בוא תסביר לי או שיסביר לי המעסיק דורש העובדים מה הסיבה שהוא לא קולט אותך

אליהו (אלי) רביבו:  מתי עשיתם את זה באופן יזום?     

יאיר פרץ: אז אני יכול לתת לך דוגמה במקרה שאבי ציין כאן

יאיר פרץ:  קיימנו יריד תעסוקה בתל אביב

אליהו (אלי) רביבו: לכמה מאותם אנשים שהגיעו הפסקתם את הגמלה?     

יאיר פרץ: להערכתי, אני לא יודע לנקוט עכשיו במספר המדויק

יאיר פרץ:  אבל חלק גדול מאותם 70-80 שהגיעו קיבלו סירוב

אליהו (אלי) רביבו: קיבלו סירוב זה אומר שהופסקה להם הגמלה

יאיר פרץ: נשללת להם הקצבה למשך 90 יום

אליהו (אלי) רביבו: למה ל-90 יום? כל זמן שהוא לא מסכים להשתבץ

יאיר פרץ: כל פעם אני יכול להרחיב

יאיר פרץ:  90 יום זה הגדרה בחוק

יאיר פרץ:  כל פעם נוכל להאריך את זה

אליהו (אלי) רביבו: יופי

אליהו (אלי) רביבו:  אז פה הראיתם לי דוגמה נפלאה לפעולה יזומה

יאיר פרץ: נכון

אליהו (אלי) רביבו: ואני שואל אתכם, מה הבעיה שנציגים מטעמכם, אפילו אני הייתי קולט כאלה בקרים בכסף שאנחנו נחסוך מאי תשלום הגמלה אנחנו נוכל להעסיק עוד כמה וכמה כאלה

אליהו (אלי) רביבו:  שיתלוו באופן מדגמי, לפני, תוך כדי או אחרי, עם אותם מבקשי עבודה, לאותו מעסיק שחתם להם

אליהו (אלי) רביבו:  ומישהו מהם יצטרך לתת את הדין

אליהו (אלי) רביבו:  או העובד או זה שפתח את הפנייה לקבלת עובד

אליהו (אלי) רביבו:  למה אתם לא עושים את זה?     

יאיר פרץ: אנחנו עושים את זה

יאיר פרץ:  אבל אני חייב לסייג, היו"ר, שאנחנו גם, אמרתי לך, גם נוקטים בפעולות יזומות וגם עושים את זה ככל שהמעסיק ציין בפנינו את העובדה הזאת

יאיר פרץ:  אבל הדבר הנוסף גם צריך לקחת בחשבון שבסוף אנחנו מתעסקים באוכלוסיות מאוד מאוד מוחלשות

אליהו (אלי) רביבו: לא שייך

אליהו (אלי) רביבו:  מי שיש לו BMW הוא לא מוחלש

יאיר פרץ: לא, אז אני לא יודע

יאיר פרץ:  אנחנו יודעים לבחון גם את - - -     

אליהו (אלי) רביבו: אגב, אבי, מה שאמרת לא זר לי

אליהו (אלי) רביבו:  אני מכיר את המציאות הזאת

אליעזר מזרחי: ונתקלתי בזה יותר מפעם אחת

אליהו (אלי) רביבו: אז אני אומר לך המציאות הזאת לא זרה לי

אליהו (אלי) רביבו:  אני פעם נפגשתי עם חבר טוב שהוא מנהל סניף של שירות התעסוקה ושאלתי אותו באיזה היגיון אין מצלמות שעוטפות באופן סמוי את המבנה שאליו הם מגיעים בשביל לחתום

אליהו (אלי) רביבו:  אבל אנחנו עוד נמצא את הזמן לחזור

אליהו (אלי) רביבו:  אני מזמין את עצמי לבדיקת מעקב יזומה עם נציגים שאתם תבחרו

אליהו (אלי) רביבו:  אני רוצה לפגוש את האירוע בשטח

אליהו (אלי) רביבו:       לפני שאני עובר רגע לבחון את נושא העסקת עובדים זרים בתחום הבריאות, אני מפנה שאלה לגב' ורוניקה ומר אבי, האם אתם לוקחים בחשבון שבהיותכם מעסיקים בחלק גדול עובדים תחת מכרזים של שירות המדינה ואז השכר מצומצם, אתם לוקחים בחשבון שלהעסיק עובד זר זו עלות לא זולה

אליהו (אלי) רביבו:  לא זולה

אליהו (אלי) רביבו:  ואם אתם יכולים ואתם מוגבלים ואתם יכולים לשלם רק 30 וקצת שקלים והם יעלו לכם 50 שקלים, משמע אתם תוציאו כסף מהכיס כל שעה ושעה

אליהו (אלי) רביבו:  האם אתם נערכים לקראת זה? מה הפתרון שאתם חושבים?     

אליעזר מזרחי: אני אענה

אליעזר מזרחי:  יושב-הראש טועה

אליעזר מזרחי:  זה נכון שלהביא עובד זר יש לנו עלויות נוספות כמו לינה וכדומה

אליעזר מזרחי:  אבל אני מזכיר שהיום לא מעט עובדים אנחנו מביאים ממזרח ירושלים ויושב לידך צחי מויאל, שמביא עובדים לעיר מודיעין ממזרח ירושלים

אליעזר מזרחי:  עולה לנו 80 שקלים לראש ליום

אליעזר מזרחי:  אם אני עושה את המכפלות של ההסעות האלה, וזה לאו דווקא רק שם

אליהו (אלי) רביבו: כן, אבל איך אפשר 80 שקלים ליום?     

אליעזר מזרחי: זה מה שעולה לנו

קריאה: מה עובד משק בית?     

אליעזר מזרחי: לא, לא, אני מדבר עלות הסעה

אליעזר מזרחי:  אני משלם לחברת ההסעות על כל אדם 80 שקלים

אליעזר מזרחי:  עכשיו, זה לא רק מזרח ירושלים

אליעזר מזרחי:  אני מביא מהמשולש, אני מביא מהצפון

אליעזר מזרחי:  אין ברירה

אליעזר מזרחי:  אין בגוש דן עובדי ניקיון

אליהו (אלי) רביבו: תסבירו לי איך זה מתקפל

אליהו (אלי) רביבו:  פרטי אני מבין

אליהו (אלי) רביבו:  מוסדי אני עוד לא מצליח להבין

אליהו (אלי) רביבו:  לכן אני מבקש מכם לחלק את זה ככה: עובדי ניקיון בתחום המוסדי, עובדי ניקיון בפלח הפרטי ועובדי ניקיון לענף הבריאות

אליהו (אלי) רביבו:  נחלק את זה לשלושה חלקים

אליהו (אלי) רביבו:  בסדר? בוא תסביר לי רגע בהעסקה מוסדית

אליהו (אלי) רביבו:  אם אתה היום זכיין של רשות מקומית, דרך משכל אתה מוגבל ל-31 שקלים

אליהו (אלי) רביבו:  אתה הולך לשלם לו, היום אתה כבר משלם הרבה יותר

אליהו (אלי) רביבו:  איך זה מתכנס? מה, אתה חברה הפסדית?     

אליעזר מזרחי: לא, אף אחד לא מפסיד, כולם מרוויחים

אליהו (אלי) רביבו: אז בוא תסביר לי

אליעזר מזרחי: אני אסביר

אליעזר מזרחי:  היום אני אומר, איפה אני צריך את אותם עובדים זרים? באותם מקומות שאני עושה היום הסעות

אליעזר מזרחי:  אז אם אתן דוגמה קלאסית, פשוטה

אליעזר מזרחי:  אני מתחיל לעבוד בעוד שבועיים בעיר הרצליה, מעל 100 עובדים

אליעזר מזרחי:  שום עובד לא יבוא מהרצליה

אליעזר מזרחי:  כל העובדים יגיעו בדרך כלל ממזרח ירושלים

אליעזר מזרחי:  הסעות עולות לי לכל עובד ליום בין 80 ל-100 שקלים

ששון גואטה: ועדיין יותר זול ייצא לך מלהחזיק עובד זר

אליעזר מזרחי: ממש לא, ממש לא

אליהו (אלי) רביבו: למה לא? העסקת פעם עובד זר?     

צחי מויאל: זה ממש לא נכון

ששון גואטה: זו לא הסיבה הנכונה

ששון גואטה:  אין עובדים, אפשר לדבר על בעיות כוח אדם

ששון גואטה:  אני מבין את הבעיה שלכם, אני אתכם

ששון גואטה:  אני מכיר את המצוקה שלכם

ששון גואטה:  אבל זה לא נושא של כסף

ששון גואטה:  ה-80 שקלים ליום שאתה עושה על כמה ימי עבודה שיש, להביא עובד בהסעה זה הרבה יותר זול מלהחזיק עובד זר

ששון גואטה:  בתור אחד שמחזיק עובדים זרים

אליעזר מזרחי: צר לי, אתה טועה

אליעזר מזרחי:  צר לי, אתה טועה

אליעזר מזרחי:  חבר'ה, אני מעסיק מעל 4,000 עובדים

אליעזר מזרחי:  תנו לי קרדיט

אליעזר מזרחי:  בוא, תן לי קרדיט

אליהו (אלי) רביבו: אבי, אני רוצה ללמוד ממך, בסדר? אני רוצה ללמוד ואני שואל אותך שאלה

אליהו (אלי) רביבו:  כשאתה מוגבל ברמת השכר שאתה יכול לשלם לעובד בתת ענף מסוים ואתה מבקש מישהו שהולך לעלות לך הרבה יותר ממה שאתה גובה, איך אתה עדיין לא הפסדי? תסביר לי רק את הנתון הזה

אליעזר מזרחי: שוב אמרתי, גם היום, כשאני מתמחר מכרז לרשות כזאת או אחרת אני קודם כל בודק אם העובדים יהיו מקומיים, תלוי איפה

אליעזר מזרחי:  אני מחזיק את העיר באר שבע, לדוגמה

אליעזר מזרחי:  העובדים מקומיים, אין לי הסעות

אליעזר מזרחי:  יש לי חודשי חופשי

אליעזר מזרחי:  אבל אם אני לוקח עובדים לאזור המרכז, עיריית תל אביב, רמת גן, לא משנה, כל הרשויות האלה, כולם באים בהסעות

אליעזר מזרחי:  אין עובדי ניקיון שם

אליעזר מזרחי:  ואני עושה את זה בפועל גם היום

ששון גואטה: כשתחזיק עובד זר לא צריך הסעות

אליעזר מזרחי: אז אני מסביר, אז הם לא מבינים אותי

אליהו (אלי) רביבו: בוא תסביר, יכול להיות שאני לא הובנתי

צחי מויאל: יש לי שנייה להצטרף, לחדד את הדברים שלו

צחי מויאל:  העניין שזה תפוקות

צחי מויאל:  תפוקה של עובד זר היא הרבה יותר גדולה מתפוקה של עובד

אליהו (אלי) רביבו: אני מבין

אליהו (אלי) רביבו:  אני קיבלתי גם את הסקירה הזאת בעבר ואני מתחבר אליה

אליהו (אלי) רביבו:  עדיין אני אומר, בהנחה שעובד הוא עובד יעיל, לא בן אדם שמורח או שצריך לחזור אחריו עוד פעם

אליהו (אלי) רביבו:  מראש מרחב שווי הצדקת קיום העסקה שלך מצומצם עד מאוד

אליעזר מזרחי: ממש לא

צחי מויאל: לא

צחי מויאל:  אבל אם עובד זר נותן 110% תפוקה ועובד שלנו מטייל בטלפון, באמת, יש אחוז מסוים של עובדים שאותם אנחנו רוצים להחליף, שהם נותנים 60% במקרה הטוב

אליהו (אלי) רביבו: זה אני יכול להבין, אבל עדיין

אליעזר מזרחי: תנו לי להסביר את המספרים

אליעזר מזרחי:  אם אני משלם היום בין 80 ל-100 שקלים לאדם להסעה

אליעזר מזרחי:  היום, בתנאי התחרות שאני עובד היום

אליעזר מזרחי:  משלם כמו לדוגמה לעיריית גבעתיים, אני מביא עובדים ממזרח ירושלים, זה עולה לי 80 שקלים לאדם

אליעזר מזרחי:  80 כפול 10 עובדים זה 800 שקלים ביום

אליעזר מזרחי:  אני יכול, יש פה את רשות ההגירה

אליהו (אלי) רביבו: כשאתה משופה על ידי מי ששוכר את שירותיך על זה בנפרד?     

אליעזר מזרחי: לא, לא

אליהו (אלי) רביבו: אז איפה ההצדקה הכלכלית? תסבירו לי

אליעזר מזרחי: אני אסביר

אליעזר מזרחי:  חבר'ה, תנו לי רגע להסביר

אליעזר מזרחי:  ראשית, יש היום תקנון לערך שעה חדש

אליעזר מזרחי:  אני לא יודע אם אדוני מצוי בפרטים או לא

אליעזר מזרחי:  אבל היום ההסעות הן ברמה החוקית הן גב אל גב, נתחיל מזה

אליעזר מזרחי:  אבל אני מתעלם דקה מהגב אל גב

אליעזר מזרחי:  היום, אני מביא עובדים ואני מתמחר את ההסעות שלהם במכרז

אליהו (אלי) רביבו: זה מה ששאלתי אותך ואמרת לי לא

אליעזר מזרחי: אז לא הבנתי אותך

אליעזר מזרחי:  אני, כשאני ניגש למכרז אני מתמחר את עלות ההסעות שיש לי

אליעזר מזרחי:  זאת אומרת אני לא מממן את זה מהכיס, שלא נתבלבל

אליהו (אלי) רביבו: זה מה ששאלתי אבל ואמרת לי שלא

אליעזר מזרחי: אז לא הבנתי, לא

אליהו (אלי) רביבו: אז אתה משופה בגין הוצאות נלוות

אליהו (אלי) רביבו:  זה מה שאתה אומר

אליעזר מזרחי: אני מגיש מחיר לשעה ובתוכו מגולם גם נושא ההסעות

אליהו (אלי) רביבו: וכשאתה תקבל עובד זר אתה תגלם בתוך פר השעה את עלות לינה, אגרה וכן הלאה

אליעזר מזרחי: וזה לא יהיה יותר יקר

קריאה: הוא צריך לאחסן אותם בדירה, הוא גם צריך להסיע אותם

ששון גואטה: תקשיב, אני לא, אני חייב, אני לא רציתי לדבר, אני אמרתי לאלי להמשיך

ששון גואטה:  אבל אני חייב רגע

ששון גואטה:  תקשיב, אני מבין את מצוקת כוח האדם שיש

ששון גואטה:  אני בא מהשוק, מכיר, כל מה שאתם מדברים פה אני מכיר

ששון גואטה:  אבל הסיבה שאתה נותן היא לא הסיבה שבגללה צריך לתת עובדים זרים

ששון גואטה:  העלויות להסיע ודברים כאלה, זה דברים שאנחנו יכולים לדון עליהם פה בוועדה ועוד ועדות, כי אני צריך לעודד תעסוקה מקומית ולא להביא איזה עובד זר ולייצר פה אבטלה

ששון גואטה:  אז זאת לא הסיבה, זה לא נכון מה שאתה אומר

ששון גואטה:  אני רוצה לעזור לך

אליעזר מזרחי: אני לא הולך לייצר אבטלה אבל, על מה אתה מדבר?     

ששון גואטה: בטח שכן

ששון גואטה:  כי אם אתה אומר לי שבעלות שלו, בגלל ה-100 יום של הסעה לא שווה לך, שווה לך להחזיק עובד זר, אז מה אני אעשה עם העובד ההוא? הוא יישב בבית, מובטל יהיה?     

אליעזר מזרחי: לא, לא אמרתי שווה

אליעזר מזרחי:  אתם מתפרצים לדברים שלי

אליהו (אלי) רביבו: אבי, אבי, אתה לא יכול להגיד שמתפרצים לדברים שלך

ששון גואטה: אני לא הבנתי

ששון גואטה:  הבנתי משהו לא נכון? תקנו אותי, אני אמרתי משהו נכון?     

אליהו (אלי) רביבו: כי אין מי שדיבר יותר ממך מתחילת הדיון

אליהו (אלי) רביבו:  עדיין אני מבקש רגע

אליהו (אלי) רביבו:  חה"כ גואטה, תודה

אליהו (אלי) רביבו:  אתה מבטא את זה היטב, תודה רבה לך

ורוניקה רוזנברג: יש מחסור של 45,000 עובדים, חברים

אליהו (אלי) רביבו: אין בעיה

ורוניקה רוזנברג: אל תשכחו

אליהו (אלי) רביבו: חבר'ה, תקשיבו, אני למדתי בדרך כלל שאחד ועוד אחד זה תמיד שתיים

אליהו (אלי) רביבו:  בדרך כלל

אליהו (אלי) רביבו:  אם אומרים לנו פה בשירות התעסוקה שיש עובדים, אבל השכר שהם דורשים גבוה יותר והם לא נקלטים אצלכם בגלל ששורת העסקה מאוד מצומצמת ומוגבלת

אליהו (אלי) רביבו:  משמע יש עובדים, לא כלכלי לכם להעסיק אותם

אליהו (אלי) רביבו:  תסביר לי אבי

אליעזר מזרחי: לא מדויק

אליעזר מזרחי:  חבר'ה, תנו לי רגע להסביר, אני אסביר

אליהו (אלי) רביבו: אני צודק?     

אליעזר מזרחי: בוא תשאל אותי, כבוד היו"ר, אם מחר שירות התעסוקה, אני אבוא ואגיד שאני מוכן לשלם לעובד 40 שקלים

אליעזר מזרחי:  אוקיי? בשביל הדוגמה

אליהו (אלי) רביבו: אני אומר לך שיש כאלה

אליהו (אלי) רביבו:  הוא אומר שיש מלאי

אליעזר מזרחי: התשובה היא 'לא' ב-א' רבתי

אליהו (אלי) רביבו: הבנתי

אליעזר מזרחי: התשובה היא 'לא' ב-א' רבתי, כי גם היום אני משלם ללא מעט עובדים 40 שקלים, כי אין משהו אחר

אליעזר מזרחי:  בסדר? אבל זה לא דרך שירות התעסוקה

אליעזר מזרחי:  חבר'ה, בואו תבינו, תנו לי רגע להסביר

אליהו (אלי) רביבו: אז בוא, אני רוצה להציע הצעה, כי אני רוצה לעבור לעוד נושא, תודה

אליהו (אלי) רביבו:  אני רוצה שאתם תראו לי, אגב, אני מבקש את זה לאורך דיונים ממושכים

אליהו (אלי) רביבו:  לצערי אני לא מקבל את זה

אליהו (אלי) רביבו:  וזה עולה לכם, זה עולה לכם בהרבה כסף, פוגע בכל המשק

אליהו (אלי) רביבו:  אני רוצה שתראו לי ניסיון כן ואמיתי לפתוח פניות בשירות התעסוקה באופן מיידי, עוד היום

אליהו (אלי) רביבו:  תציפו את שירות התעסוקה בבקשות לקליטת עובדים, באותו שכר שאתם מדברים עליו כרגע

אליהו (אלי) רביבו:  אני מבקש לקבל עדכון באופן מיידי, בהול

אליהו (אלי) רביבו:  כי כל עוד שאני לא אקבל את זה אני לא יכול להתקדם עם האוצר

אליהו (אלי) רביבו:  באופן בהול אני מבקש לקבל את הפידבק שאתם מקבלים משירות התעסוקה וכאינטרפרטציה לאותם מבקשי עבודה

אליהו (אלי) רביבו:  אני רוצה שאתם תראו לי שאתם מבקשים לקלוט עובדים ב-40 שקלים שעה, בתנאים נוחים וסבירים ונעימים, עד כמה שהתחום מאפשר והם לא רוצים

אליהו (אלי) רביבו:  תביאו לי נתון כזה

אליהו (אלי) רביבו:       עם זה אני פונה אליך, רום היקר, בהמשך לשיחותינו הבלתי נגמרות

אליהו (אלי) רביבו:  ברגע שאני מקבל כזה נתון בזה אנחנו סיימנו את הויה דולורוזה הזאת

אליהו (אלי) רביבו:  ואנחנו מבינים שחייבת להיפתח הקצאה ייעודית לטובת הענף הזה

אליהו (אלי) רביבו:  פשוט

אליהו (אלי) רביבו:  אני לא אומר לך לאן אני עוד רוצה להתגלגל, שם זה יהיה

אליהו (אלי) רביבו:  כי העיקרון שלך ושלי הוא אחד

אליהו (אלי) רביבו:  השאלה היא איפה אנחנו שמים את האצבע שבאמת קיבלנו אינדיקציה אותנטית מהשטח

אליהו (אלי) רביבו:  אתה רוצה להעיר על זה משהו?     

רום בר אב: כן, אני אשמח

רום בר אב:  אני רום מאגף תקציבים במשרד האוצר

רום בר אב:  אני בוודאי מסכים עם מה שאמרת

רום בר אב:  אני כן רוצה רגע לחדד פה נקודה נוספת שמאוד משמעותית ויניב הציג אותה פה, אבל בעיניי לא מספיק שם עליה דגש

רום בר אב:  בתחילת המלחמה, וכולם זוכרים באוקטובר, הממשלה קידמה סל הקלות שמאפשרים יציאה לחל"ת לאבטלה

רום בר אב:  ואפשרה למעסיקים להוציא עובדים לחל"ת באופן יזום בגלל צמצום הפעילות הכלכלית במשק

רום בר אב:  הייתה סיטואציה מאוד מורכבת, אף אחד לא ידע איך זה משפיע על העסקים השונים, על אזורים שונים בארץ וכן הלאה

רום בר אב:  כולנו מכירים את זה

רום בר אב:       כשאני מסתכל רגע ואני לוקח את סל ההטבות הזה, כלומר הטבות ליציאה בחל"ת ואני בוחן את זה לפי ענפים, אני רואה שמתחילת המלחמה, כלומר חודש אוקטובר האחרון הוצאו לחל"ת על ידי המעסיקים באופן יזום, אני אומר, זה אפילו לא על ידי העובד, על ידי המעסיקים, כ-12,000 עובדים בענף הזה

אליהו (אלי) רביבו: חודש אוקטובר אמרת

רום בר אב: החל מחודש אוקטובר, נכון

ורוניקה רוזנברג: הנתון הוא 9,060

רום בר אב: אז זה הנתון שאני קיבלתי משירות התעסוקה, אפשר לבדוק את זה

רום בר אב:  אבל גם אם זה 9,000 וגם אם זה 12,000 יתכן, ושוב, יש פה אנשים שאני בטוח שמה שהם אומרים זה נכון

רום בר אב:  יתכן ויש פה מעסיקים בענף שחסרים להם עובדים, אבל בוודאי יש מעסיקים בענף שבחרו לשחרר חלק מהעובדים

רום בר אב:  שזה 9,000 או 10,000 או 12,000, אפשר להתווכח רגע על המספר

רום בר אב:  אבל בוודאי שיש מעסיקים כאלה

רום בר אב:       עכשיו רגע אני אגדיל ואומר, שגם זו בדיקה משותפת שלנו ושל שירות התעסוקה, נכון לעת הזאת, להיום בבוקר, יש 14,000 עובדים בשירות התעסוקה תחת סטטוסים שונים של חל"ת ואבטלה וכן הלאה

ורוניקה רוזנברג: לפי איזה הגדרה ומשלח כתוב?     

רום בר אב: תחת המקצוע, לא בענף ניקיון, אלא תחת מקצוע של עובד ניקיון

ורוניקה רוזנברג: ועוזרים בבתים פרטיים, בתי מלון או משרדים

ורוניקה רוזנברג:  אנחנו מדברים רק על ניקיון מוסדי

רום בר אב: אז תכף אפשר לחדד את זה

רום בר אב:  אבל יש 14,000 אנשים שעבדו בענף הניקיון ועכשיו יושבים בשירות התעסוקה והקצבה שלהם, חל"ת או אבטלה וכדומה, תלויה בזה ששולחים אותם למעסיק והם אומרים אני לא יכול לעבוד

רום בר אב:  15,000, 14,8000

אליעזר מזרחי: אני אשמח לקבל עובד אחד, לא 14,000, אחד

ורוניקה רוזנברג: מתחילת המלחמה, כששירות התעסוקה פרסם את דורשי העבודה אנחנו פנינו וביקשנו לקלוט את כולם

אליהו (אלי) רביבו: את יכולה בבקשה להראות לי בקשת פנייה?     

ורוניקה רוזנברג: בוודאי

אליהו (אלי) רביבו: תביאי לי

אליעזר מזרחי: אדוני יושב-הראש, אין עובדי ניקיון בשירות התעסוקה, זה בערבית כלאם פאדי

אליעזר מזרחי:  לשבת מתחת לניאון עם מחשבים ולספר את הסיפורים האלה זה פשוט סיפורים ואגדות

אליעזר מזרחי:  אין עובדי ניקיון

אליעזר מזרחי:  ואם יש, הנה, אני פה חברת ניקיון, אחד בגוש דן

אליעזר מזרחי:  שמעתם? אחד

אליעזר מזרחי:  לא מספרים וניירות וסיסמאות

אליעזר מזרחי:  תן לי עובד אחד

אליעזר מזרחי:  תראה לי שאתה מסוגל

אליעזר מזרחי:  כל הגוף הגדול הזה שנקרא משרד האוצר/שירות התעסוקה, עובד אחד

אליעזר מזרחי:  אתה לא מסוגל עובד אחד לתת

אליעזר מזרחי:  ואני פה אומר ואני מתחייב על מה שאני אומר

אליהו (אלי) רביבו: חברים, אבי תודה, ורוניקה תודה

אליהו (אלי) רביבו:  רום, תודה

אליהו (אלי) רביבו:  כולכם מדברים על אותו נושא סביב מה שאני הצעתי וגיבשתי כהחלטה

אליהו (אלי) רביבו:  אני רק מבקש איתך שנבהיר כרגע שאנחנו רואים עין בעין את הבחינה הזאת כבחינה שתוצאותיה הן סופיות ומוחלטות לצורך גיבוש עמדה

רום בר אב: אנחנו נצטרך ביחד, כמו שאנחנו תמיד עושים כולנו וכולנו כממשל, לבחון את הדברים ולהבין כל מצב לגופו

אליהו (אלי) רביבו: תראה, אתה אומר, בצדק רב, אם יש ידיים עובדות ישראליות פנויות צריך לעשות את הכול כדי לאפשר להם להיקלט

אליהו (אלי) רביבו:  איך אנחנו נדע? אנחנו נעודד אותם להיות יצירתיים בתהליכי הקליטה, להציע שכר מפתה יותר

אליהו (אלי) רביבו:  להציע תנאים טובים יותר ולפנות באופן רשמי ללשכות האזוריות שלהם

אליהו (אלי) רביבו:  ומרגע שאין תוצאה שבאמת עונה על התיאוריה שאותה אתה מציג, אזי אנחנו מבינים שהרשימה היא רשימה מדומה

אליהו (אלי) רביבו:  אין קשר בין הנתונים המספריים המצויים בשירות התעסוקה לבין נכונות העובדים להשתלב בענף

אליהו (אלי) רביבו:  זוהי גישתי

אליהו (אלי) רביבו:  זוהי תחושתי

אליהו (אלי) רביבו:  אני רוצה לאשר אותה או להכחיש אותה

אליהו (אלי) רביבו:  השאלה אם מקובל עלינו שבסיום התהליך אנחנו אומרים עשינו את המקסימום, בדקנו

אליהו (אלי) רביבו:  אכן המצב מחייב טיפול מול שירות התעסוקה ברגולציה שלו ובמעקבים שלו

אליהו (אלי) רביבו:  זה בצד

אליהו (אלי) רביבו:  בינתיים אנחנו מאפשרים הקצאה לטובת קליטת עובדי ניקיון כעובדים זרים

אליהו (אלי) רביבו:  פשוט

רום בר אב: אני מאוד מסכים עם מה שאמרת

רום בר אב:       אני רק רוצה לחדד

רום בר אב:  ככל שיש בעיה בתהליכי ההקצאה, אני לא חושב, אני לא מכיר כרגע שיש בעיה כזאת

רום בר אב:  אבל ככל שנגיע למסקנה שיש רק בעיה בתהליכי הקצאה בשירות התעסוקה

אליהו (אלי) רביבו: ידידי היקר, זה מה שאנחנו הולכים לבדוק

רום בר אב: לא, אבל גם אם יש בעיה, אני חושב שראוי שכולנו ביחד ננסה לפתור אותה ולא נחליט יש בעיה ואנחנו ממשיכים הלאה

אליהו (אלי) רביבו: לא

אליהו (אלי) רביבו:  קודם כל, בוא נעזוב אותם

אליהו (אלי) רביבו:  הם לא שותפים לצרה שלך, שלי ושל יניב

רום בר אב: נכון

אליהו (אלי) רביבו: הם מעסיקים במשק, רוצים לקלוט עובדים

אליהו (אלי) רביבו:  אנחנו אומרים להם עדיף קודם כל עובדים ישראליים

אליהו (אלי) רביבו:  תראו לנו מה אתם עושים כדי לקלוט עובדים

אליהו (אלי) רביבו:  ומציבים להם תנאים מאתגרים עד מאוד

אליהו (אלי) רביבו:  מרגע שהם עושים את זה ואנחנו מבקרים את התהליך ואכן טענתם מתבססת באותו ניסיון, אזי זה מצמצם את אפשרויות הבריחה שלנו וממקד אותנו בכך שאין מנוס מהקצאת עובדים זרים

רום בר אב: או שישנה בעיה בתהליכי הקצאה, כפי שהיו"ר אמר ואנחנו נדרשים לפתור את הבעיה הזאת

אליהו (אלי) רביבו: תן לי דוגמה

אליהו (אלי) רביבו:  תן לי דוגמה היום, למה נגיע לשם ואז נציג? בוא תן לי דוגמה

רום בר אב: אני לא מכיר, אני לא יודע להגיד אם יש בעיה

ורוניקה רוזנברג: אוי, נו, באמת

רום בר אב: ככל שהיא קיימת - - -     

ששון גואטה: תקשיב, בוא אני אדבר איתך מהשטח

ששון גואטה:  קודם כל אני מאמין שיש בעיה

ששון גואטה:  זה שאמרת שלא דיבר נכון, זה לא אומר שאני לא מאמין

ששון גואטה:  אני יודע שיש בעיה

ששון גואטה:  אני לא מאמין, אני גם יודע שיש להם בעיה בעובדים

ששון גואטה:  יש להם בעיה בעובדים, אין להם ידיים עובדות

ששון גואטה:  שמע, אני חי

ששון גואטה:  העוזרת, המטפלת, דוד שלי נפטר, המטפלת לקחו אותה לעבוד בבית חולים של הילדים, הכניסו אותה לעבוד שם בניקיון

ששון גואטה:  היא עובדת זרה, אני לא יודע איך הצליחו להכניס אותה לשם בכלל

ששון גואטה:  יש בעיה בידיים עובדות

אליהו (אלי) רביבו: רק בשביל זה משה נקש היום קם בבוקר

ששון גואטה: אבל לא, באמת

ששון גואטה:  קודם כל, אני יודע שיש להם בעיה

ששון גואטה:  אל תספרו לי סיפורים, ההוא בא לחתום, כן בא לחתום

ששון גואטה:  לא כל כך כל אחד, אני לא יודע איך אתם, ההוא שבא לחתום אבטלה איך אתם אומרים שהוא מתאים לעבוד בניקיון או הוא מתאים לעבוד בזה

אליהו (אלי) רביבו: הוא משבץ את עצמו

ששון גואטה: הוא משבץ את עצמו לעבוד בניקיון

אליהו (אלי) רביבו: מספר לי בעל מסעדה, אני רוצה לתת לך דוגמה, בסדר? מספר לי בעל מסעדה שלשום שהגיעה אליו עובדת משירות התעסוקה

אליהו (אלי) רביבו:  הוא עדיין פתי כזה שמגיש בקשות בלתי נגמרות

אליהו (אלי) רביבו:  מגיעה אליו עובדת, עולה חדשה, עם בטן היריונית חודש שמיני

אליהו (אלי) רביבו:  ואומרת לו ככה, הוא פשוט מתאר לי

אליהו (אלי) רביבו:  אומר לי שמע, במקרה היא הגיעה אליי למשרד ושם יש מצלמה, בוא תראה את הווידיאו

אליהו (אלי) רביבו:  היא מגיעה, אומרת לי: שלום, שלחו אותי משירות התעסוקה

אליהו (אלי) רביבו:  הוא אומר לה בואי אני אראה לך

אליהו (אלי) רביבו:  לא, לא, שלחו אותי משירות התעסוקה

אליהו (אלי) רביבו:  הוא אומר לה את הגעת לעבוד בניקיון? היא אומרת לו ככה נראה לך אפשר לעבוד בניקיון? ככה

אליהו (אלי) רביבו:  חודש שמיני

אליהו (אלי) רביבו:  בסדר?     

ששון גואטה: אדוני יושב-הראש, אני רוצה להציע, קודם כל נתת הצעה מאוד חכמה ונכונה, אבל אני רוצה שנקצוב אותה בזמן

ששון גואטה:  למה? כי החבר'ה האלה באמת במצוקה

ששון גואטה:  שמע, אני והאוצר חברים מאוד טובים

ששון גואטה:  אבל לא ניתן לאוצר ולחבר'ה השניים למשוך את הזמן עכשיו איזה חודשיים, בדיקה, והם יקרסו

ששון גואטה:  תקבע תאריך שבועיים

ששון גואטה:  מה שהצעת דבר מאוד חכם ונכון

ששון גואטה:  ישיבת המשך

אליעזר מזרחי: חבר'ה, אני אומר פה, אני עכשיו מזמין, הנה, שירות התעסוקה, הרצליה

אליעזר מזרחי:  100 עובדים אני צריך ב-15 בפברואר

אליעזר מזרחי:  הנה, אני רושם פה

אליעזר מזרחי:  100 עובדים בהרצליה ב-15 בפברואר מיידי גבעתיים 80 עובדים

רום בר אב: באיזה שכר? ב-30

רום בר אב: 6?     

אליעזר מזרחי: כן

רום בר אב: זה בדיוק מה שעכשיו אמר פה היו"ר

אליהו (אלי) רביבו: אבל זה הביצה והתרנגולת

אליעזר מזרחי: חבר'ה, אבל אתם המדינה, אלה שמכתיבים את שכר המינימום

אליעזר מזרחי:  חתמנו על הסכם קיבוצי שעד היום האוצר מתנגד לצו הרחבה

אליהו (אלי) רביבו: יש גבול

אליהו (אלי) רביבו:  תעצור

אליהו (אלי) רביבו:  הקדשתי לך כמייצג הצהרה את מרבית הדיון

אליהו (אלי) רביבו:  יש עוד נושאים שאנחנו רוצים לדבר עליהם

אליהו (אלי) רביבו:  אני אומר לך דבר פשוט, זה הביצה והתרנגולת

אליהו (אלי) רביבו:  אמרתי לך, בוא, עכשיו אני מדמה איתך מצב

אליהו (אלי) רביבו:  אתה צריך 100 עובדים להרצליה, עיריית הרצליה?     

אליעזר מזרחי: כן

אליהו (אלי) רביבו: יש עכשיו בדרך עובדים ממלאווי

אליהו (אלי) רביבו:  בסדר? יש לי להביא לך רק 98 עובדים בשלב הראשון, תצטרך לחכות עוד כמה ימים לעוד שניים

אליהו (אלי) רביבו:  אתה מוכן להעסיק אותם?     

אליעזר מזרחי: כן

אליהו (אלי) רביבו: יופי

אליהו (אלי) רביבו:  אני אומר לך שהשכר שלהם כ-55 שקלים לשעה

אליעזר מזרחי: התשובה היא לא

אליהו (אלי) רביבו: תודה רבה

אליהו (אלי) רביבו:  קיבלת את התשובה

אליהו (אלי) רביבו:  איך אתה - - -     

אליעזר מזרחי: אבל אתה זה שמכתיב את השכר, לא אני

אליהו (אלי) רביבו: אף אחד לא מדבר כשאני מדבר

אליהו (אלי) רביבו:  יש מצוקה כפולה ומכופלת בענף הניקיון המוסדי

אליהו (אלי) רביבו:  אתה צודק לחלוטין

אליהו (אלי) רביבו:  זה לא הדיון

אליהו (אלי) רביבו:  הדיון הזה נועד לאפיין אם יש צורך בעובדים זרים ולבחון האם יש לכם יכולת העסקה, אם יש כדאיות כלכלית

אליהו (אלי) רביבו:  אם אין, הדיון הוא אחר

אליהו (אלי) רביבו:  למה מגבילים אתכם

אליהו (אלי) רביבו:  אתה צודק באלף אחוז

אליהו (אלי) רביבו:  זה לא פה

אליהו (אלי) רביבו:  אני צריך לשמוע פה בעל חברת ניקיון שנותן שירות ניקיון לבניין מגורים יוקרתי

אליהו (אלי) רביבו:  והוא יכול להרשות לעצמו לשלם 40 שקלים לשעה

אליהו (אלי) רביבו:  הוא מסכים

אליהו (אלי) רביבו:  זה אמנם מצמצם לו מאוד מהרווח שלו, אבל הוא מסכים

אליהו (אלי) רביבו:  והוא אומר אני רוצה לקלוט ב-40 שקלים לשעה, ואין

ורוניקה רוזנברג: זה רק מגזר פרטי

אליהו (אלי) רביבו: תודה רבה

אליהו (אלי) רביבו:  לכן אני אמרתי בואו תחלקו את זה

צחי מויאל: אבל הנה, אני מהמגזר

צחי מויאל:  אני אומר לך שיש לי גם מעבר לחברת הניקיון יש לי גם חברת ניהול

צחי מויאל:  בחברת הניהול אני צריך עובדים שהם מנקים בניינים, בנייני משרדים

צחי מויאל:  בניינים, מרכזים מסחריים וכו'

צחי מויאל:  אני אומר לך שאין עובדים

צחי מויאל:  הנה, אני אומר לך

צחי מויאל:  בוא איתי למודיעין

אליהו (אלי) רביבו: יופי

אליהו (אלי) רביבו:  וכמה אתה מוכן לשלם לשעה?     

צחי מויאל: אני מוכן לשלם את ה-40 שקלים לשעה

אליהו (אלי) רביבו: יופי, תעצור

אליהו (אלי) רביבו:  כמה עובדים כאלה אתה צריך?     

צחי מויאל: 20 בוקר טוב

אליהו (אלי) רביבו: יופי

אליהו (אלי) רביבו:  תגיש בבקשה, הנה אני מודיע לכם, עכשיו לכולם

צחי מויאל: יש לי הזמנה פתוחה בלשכה של מודיעין, של לוד

אליהו (אלי) רביבו: מודיעין, לוד

אליהו (אלי) רביבו:  יופי, תקשיבו, יש לכם, היום יום שלישי

אליהו (אלי) רביבו:  עד יום ראשון, יניב, עד יום ראשון אני רוצה לקבל התייחסות שלך ושלך לגבי הפניית מועמדים

יאיר פרץ: אם הוא יוכל להעביר לי את הפרטים שלו

אליהו (אלי) רביבו: מיד, אנחנו מסיימים את הדיון

אליהו (אלי) רביבו:  לפי 40 שקלים לשעה

אליהו (אלי) רביבו:  אם יש קליטה, תתמודד על חשבון הבשר החי שלך

אליהו (אלי) רביבו:  אין מה לעשות, זה המצב

אליהו (אלי) רביבו:  אם אין עובדים, לא נקלטים, רום, המסקנה ברורה

אליהו (אלי) רביבו:  אם אין המסקנה ברורה, פשוט

אליהו (אלי) רביבו:  אני לא מתכוון ללכת סחור סחור

אליהו (אלי) רביבו:  תעצרו את זה

אליהו (אלי) רביבו:  הסברתי לך כבר בכמה שיחות שמצד אחד האוצר מושך משהו מסוים בצורה מאוד מאוד אגרסיבית, למרות שהיא עדינה

אליהו (אלי) רביבו:  מצד שני הוא מחליש ומפרק את המשק

אליהו (אלי) רביבו:  אני פוגש את זה בכמה וכמה אופנים

אליהו (אלי) רביבו:  אנחנו רוצים מנועי צמיחה, אנחנו רוצים לחזק את החוסן הלאומי

אליהו (אלי) רביבו:  אנחנו רוצים לחזור להחזיר לאנשים את הצבע לפנים

אליהו (אלי) רביבו:  ואנחנו עושים מהצד השני את הכול כדי לא לאפשר להם

אליהו (אלי) רביבו:  אז לכן אני אומר תחלקו את זה

אליהו (אלי) רביבו:  מוסדי זה אירוע אחר, צריך לדון בו

אליהו (אלי) רביבו:  זה אירוע, זה אירוע עצום והוא מחייב את התייחסותנו, אבל זה לא כאן

אליהו (אלי) רביבו:  פרטי זה אירוע אחר

אליהו (אלי) רביבו:  מיד, הנה אני פונה אליך ואני משכפל את הפנייה הזאת לכל בעלי המשרדים, לכל בעלי חברות הניקיון שדרושים להם עובדים למגזר הפרטי שיכולים לשלם יותר משכר מינימום

אליהו (אלי) רביבו:  כי בין כה וכה גם עובד זר יעלה הרבה יותר משכר מינימום

אליהו (אלי) רביבו:  הנה אני מסביר את זה פעם נוספת

אליהו (אלי) רביבו:  תבצעו את הפניות באופן רשמי, ממוסמך

אליהו (אלי) רביבו:  תזמינו אותי לתהליכי הקליטה של העובדים במיונים, אני רוצה לראות את זה

אליהו (אלי) רביבו:  ואז אנחנו נתקדם הלאה

אליהו (אלי) רביבו:       לפני שאנחנו עוברים למשרד הבריאות וקופות חולים אני מבקש לתת את רשות הדיבור לעו"ד לינא סאלם ממשרד המשפטים

אליהו (אלי) רביבו:  ברוכה הבאה גברתי

לינא סאלם: תודה כבודו

לינא סאלם:  אני רק רוצה לחדד נקודה אחת

לינא סאלם:  היום האוצר לא מציג רק עמדת אוצר

לינא סאלם:  הוא מציג בעצם עמדת הממשלה מזה שני עשורים, שבאה ואמרה בעצם נכנסים לשערי המדינה רק במצב שיש כשל שוק מוחלט

לינא סאלם:  עכשיו, כמובן שהשיח הזה הוא שיח מאוד לגיטימי, נדרש

לינא סאלם:  גם בהחלט הוועדה הצליחה להראות את הצורך בכמה נושאים וכמה ענפים ובאמת זה הוביל להחלטות ממשלה טובות

לינא סאלם:       העניין היחיד שיש לקחת בחשבון שכאשר אנחנו מגדילים את כמות העובדים הזרים בישראל, לא רק שמדובר בעצם בסיכוי להוצאת עובדים ישראלים קיימים, כי הם בעצם מתחרים בהם

לינא סאלם:  אלא גם זה מעורר שאלות של תקינה בגלל פיקוח ואכיפה, מחשש להשתקעות, מחשש לשהייה בישראל

לינא סאלם:  זה מגדיל את כמות אלה שנזקקים לשירותי בריאות שלחלק גדול מהם אין לנו מענה בביטוח הרפואי הפרטי

לינא סאלם:  זה מעלה שאלות מאוד קשות בכל הנושא של דיני שוויון ונושאים כמו כשאישה נכנסת להיריון כשמדובר בעובדת זרה

לינא סאלם:  האמנות הבין לאומיות, החשש לסנקציות כלכליות

לינא סאלם:       הדבר היחיד שאני באה ואומרת לא יתכן מצב שמגיע לפה כלכלן מאוד מנוסה מאגף תקציבים, הוא מציג את העמדה שבפועל הממשלה מאז ומעולם

לינא סאלם:  והוא לא נמצא בשטח עם כל הפקידים שיושבים ויודעים לתת לך מענה בצורה מדויקת באותה בקשה

לינא סאלם:  אז ברור מאליו שאין לו תשובה עכשיו מיידית למה בעצם אדם הגיש בקשה ולא נענה לה

לינא סאלם:  ברור, כי זה לא התפקיד שלו

לינא סאלם:  אבל כשהאוצר מדבר בכובע של משק הוא לא רק מדבר על ההשלכות של אותו עובד ספציפי שמה הוא יקבל או לא יקבל וכמה הוא יעלה לו

לינא סאלם:  הוא גם מדבר על כמה זה יעלה למדינה מבחינת תקינה, השתקעות

לינא סאלם:  מי יודע כמו כבודו כמה אנחנו בעצם מתקשים עם כל הנושא של הוצאה בזמן

לינא סאלם:  עם זה שאנחנו מקבלים כמויות מטורפות של עובדים לא מתאימים

לינא סאלם:  עם זה שעובדים ישראלים עוזבים את מקום העבודה לאחר שנכנסים עובדים זרים, כי הם מקבלים פחות כסף ומתחרים בהם

לינא סאלם:  ויש כמובן מעסיקים שלא מקיימים את החובות שלהם על פי דין ואין לנו מספיק פיקוח ואכיפה, לא במשרד העבודה ולא ברשות האוכלוסין

לינא סאלם:       מדובר בסוגיות מאוד גדולות

לינא סאלם:  וזה שמעסיק בא לכאן ואומר אין לי עובדים, יכול להיות שבמאה אחוז הוא צודק

לינא סאלם:  אבל העמדה של האוצר היא עמדת ממשלה מבוססת על שנים של עבודה מקצועית

לינא סאלם:  אז בבקשה, אני מבקשת, לכל הפחות רק לתת לאוצר לעשות את הבדיקות שלו

לינא סאלם:  וכשאנשים פה באים ואומרים אי אפשר לתת להם עוד חודש, עם כל הכבוד, ההשלכות הן הרות גורל לדברים כאלה

לינא סאלם:  אנחנו מאוד מתקשים עם הנושא של העובדים הזרים

ורוניקה רוזנברג: אני חייבת להתייחס לדברים שלך

אליהו (אלי) רביבו: לא, לא, את לא חייבת

אליהו (אלי) רביבו:  אני לא יודע למה יש לכם איזה שהיא אמונה פנימית שאתם חייבים, אתם לא חייבים

ורוניקה רוזנברג: אז אני מבקשת

אליהו (אלי) רביבו: לא, את גם לא

אליהו (אלי) רביבו:  עו"ד סאלם, אני מודה לך על דברייך

אליהו (אלי) רביבו:  שחלילה לא יתפרש אחרת

אליהו (אלי) רביבו:  לפחות את מכירה את הגישה שלי למדיניות ההגירה למדינת ישראל, אני מאוד קנאי וחרד לה

אליהו (אלי) רביבו:  יחד עם זאת, אני מאמין שכאשר מתעורר צורך שוק זה לא אומר שאם התקבעה מדיניות ממשלתית לאורך שנים רבות, אין הכרח לבדוק את מצב השוק ואת ההלימה אל מול המדיניות

אליהו (אלי) רביבו:  וכשיש חוסר הולך וגואה ואני מקבל נתונים, אני מזמין את כולנו לבחון אותם אחד לאחד

אליהו (אלי) רביבו:  אני מבקש אבל שבסיום הליך הבדיקה הזה נקבע שנוכל לבנות איזה שהוא מנגנון שעובדים יגיעו לכאן באופן מדורג

אליהו (אלי) רביבו:  עם זמן קצוב יותר

אליהו (אלי) רביבו:  לדעת שייתכן שבחלוף שנה באין הצלחה או בקבלת נתונים שליליים על התהליך, הם ינוידו לעבודה אחרת

אליהו (אלי) רביבו:  אני לא יודע מה, אבל צריך לחשוב מחוץ לקופסה

אליהו (אלי) רביבו:  אפשר לסכם עם עובד שהוא מגיע לכובע אחד או כובע שני כעובדה יש צורך

אליהו (אלי) רביבו:  ואם יש מעסיק שאומר אני מוכן לשלם יותר ואין, והוא יודע להוכיח את זה

אליהו (אלי) רביבו:  ואנחנו נבקר וננטר את הליך הקליטה ועדיין לא יהיה אנחנו כמדינה חייבים לתת מענה, גם אם עמדת הממשלה, ממשלות ישראל לדורותיה, גרסה והתקבעה במדיניות אחרת

אליהו (אלי) רביבו:  אני לא מקובע להחלטות קדמוניות

אליהו (אלי) רביבו:       אני מבקש רגע להבהיר את הנושא לעניין העסקת עובדים זרים במשרד הבריאות

אליהו (אלי) רביבו:  שלום גברתי, מה שמך ותפקידך?     

ליטל איילון: שלום, ליטל איילון, מנהלת אגף משאבי אנוש של בתי החולים הממשלתיים

אליהו (אלי) רביבו: את יכולה בבקשה לתת לי סקירה קצרה האם קיים מחסור בעובדים בתחום הניקיון והאם לגישתכם עובדים זרים זה הפתרון האולטימטיבי שנשאר

ליטל איילון: אז כן, קיימת מצוקה אצלנו בבתי החולים הממשלתיים באיוש משרות של עובדי ניקיון

ליטל איילון:  כמובן שהעוצמות של המצוקה הזאת משתנות

ליטל איילון:  במרכז אנחנו יודעים שהמצוקה היא גבוהה יותר מהמצוקה שקיימת בפריפריה לצורך העניין

ליטל איילון:  האם העסקת עובדים זרים היא בעצם הפתרון? יכול להיות

ליטל איילון:  וכמו שבעצם גם אמרו פה חבריי, זה משהו שאנחנו נרצה לבחון ולהעמיק בו, אבל זו בהחלט חלופה אפשרית

אליהו (אלי) רביבו: הבנתי

אליהו (אלי) רביבו:  כמה עובדים חסרים לכם, לתחום הניקיון?     

ליטל איילון: נכון להיום בבוקר בערך 4% מהמשרות שלנו פנויות לחלוטין ועוד 3% של משרות של עובדים בחל"ת

אליהו (אלי) רביבו: למה אתם לא קולטים אותם?      

ליטל איילון: אנחנו לא מצליחים לקלוט

אליהו (אלי) רביבו: לא, לא, אלה שבחל"ת, למה אתם לא מחזירים אותם?     

ליטל איילון: אנשים במחלה ארוכה

אליהו (אלי) רביבו: לא, חל"ת זאת לא מחלה

ליטל איילון: חל"ת זה בדרך כלל אנשים שיצאו לחופשת מחלה ארוכה

ליטל איילון:  בדרך כלל בשל פגיעות

אליהו (אלי) רביבו: אז אני עד היום הכרתי את זה אחרת

אליהו (אלי) רביבו:  חל"ת זו חופשה ללא תשלום, אינטרס של המדינה

ליטל איילון: לא, בדרך כלל אצלנו זה אנשים שכנראה עברו איזה שהיא תאונת עבודה

אליהו (אלי) רביבו: לא, יש חופשת מחלה ממושכת שאז זה עובר לטיפול ביטוח לאומי

אליהו (אלי) רביבו:  הם איפה שהוא נגרעים ממצבת כוח האדם הפוטנציאלי, לא שייכים

אליהו (אלי) רביבו:  אני מבקש גברתי שתתייחסי אם ישנם עובדים בחל"ת

אליהו (אלי) רביבו:  חל"ת עובד יוצא כשזה אינטרס המעסיק

ליטל איילון: אז אני אחדד, ברשותך

ליטל איילון:  חל"ת בבתי החולים הממשלתיים במרבית התקנים של עובדי הניקיון מדובר בעובדים שבדרך כלל יצאו לחופשת מחלה ממושכת ומיצו את ימי המחלה שלהם

אליהו (אלי) רביבו: למדתי

אליהו (אלי) רביבו:  לא הכרתי את זה קודם

ליטל איילון: יש כאלה שגם יצאו לחל"ת בלי

ליטל איילון:  אבל רוב רובם של המקרים הם מקרים כאלה

ליטל איילון:  ומה הייתה השאלה הקודמת?     

אליהו (אלי) רביבו: אז 4% פנויים, כמה זה במספרים?     

ליטל איילון: זה בערך 140 תקנים פנויים

אליהו (אלי) רביבו: אתם מעסיקים באופן ישיר?     

ליטל איילון: אנחנו מעסיקים רק ישיר

ליטל איילון:  יש מקרים חריגים, פרויקטליים

אליהו (אלי) רביבו: אין בעיה

אליהו (אלי) רביבו:  מה השכר שאתם משלמים לשעה?     

לינא סאלם: לא, לא, לחדד את הנקודה הזאת

לינא סאלם:  העסקה ישירה על ידי משרד הבריאות, מדובר בעובד מדינה

לינא סאלם:  העמדה שמציגה ליטל עכשיו לא תואמת בעצם את חוזרי המנכ"ל

אליהו (אלי) רביבו: אין בעיה, אנחנו נגיע לשם

לינא סאלם: ואנחנו עדיין לא קיימנו דיון ממשלתי בנושא

לינא סאלם:  ואנחנו ביקשנו ממשרד הבריאות שכל עמדה בנושא הזה שתוצג בדיון תהיה מסויגת

לינא סאלם:  היות והצורך שעולה בדיון היום מעולם לא הגיע למשרדי הממשלה אז נבקש שבעצם הדיון הזה יסתיים בתוך משרדי הממשלה

אליהו (אלי) רביבו: ממש לא

אליהו (אלי) רביבו:  ממש לא, עו"ד סאלם

לינא סאלם: היא אף פעם לא הובאה לממשלה

אליהו (אלי) רביבו: זה לא שייך

אליהו (אלי) רביבו:  מה, את תמנעי ממנה להשיב לי על שאלות שלי?     

לינא סאלם: אני לא מונעת ממנה כלום

אליהו (אלי) רביבו: זה מה שאת עושה הרגע

לינא סאלם: אבל בכל זאת, דיון ממשלתי מתקיים בתוך הממשלה ולא בכנסת

אליהו (אלי) רביבו: אני עדיין מבקש תשובות ואחרי כן אנחנו נבדוק

אליהו (אלי) רביבו:  סליחה רגע, סליחה

אליהו (אלי) רביבו:  אין דיוני ביניים

אליהו (אלי) רביבו:  גברתי, כמה כסף אתם משלמים לשעה לעובדי ניקיון?     

ליטל איילון: זה בין 35 ל-40 שקלים

אליהו (אלי) רביבו: הבנתי

אליהו (אלי) רביבו:  מה עשיתם כדי לקלוט עובדים חדשים, כנגד אלה שחסרים?      

ליטל איילון: בעצם מאמצי הגיוס הם בעיקר בבתי החולים

ליטל איילון:  רק ברשותך, לפני שאני מגיעה למאמצי האיוש, אני רוצה לחדד את המצוקה ולהגיד שבעצם תקן מאויש הוא לא חזות הכול

ליטל איילון:  גם תקן מאויש בעצם יכול להצביע על בעיה ואצלנו התחלופה של העובדים היא מאוד מאוד גבוהה

ליטל איילון:  זה כמעט 50% תחלופה

ליטל איילון:  אין לזה אח ורע

ליטל איילון:  וגם להגיד שהרבה פעמים אנחנו קולטים אנשים שלא מתאימים, כי משרה לא מאוישת

אליהו (אלי) רביבו: בלית ברירה

ליטל איילון: בדיוק

ליטל איילון:  אז זה שתקן מאויש זה לא חזות הכול, זה לא הנתון הכי חשוב שיש פה

אליהו (אלי) רביבו: אני הולך לכולי עלמה

אליהו (אלי) רביבו:  לגבי החוסר המספרי המוכח

אליהו (אלי) רביבו:  אז אני מבין את מה שאת אומרת

אליהו (אלי) רביבו:  ננסה רגע לכאורה להתעלם מזה

אליהו (אלי) רביבו:  אני שואל מה עשיתם כדי לקלוט עובדים למצבה החסרה?     

ליטל איילון: כמו בשירות המדינה, כל בית חולים בעצם הוא יחידת סמך עצמאית וכל אחד פועל מול הגורמים בעצם שבאזור שלו

ליטל איילון:  אבל המאמצים בגדול שנעשים זה כמובן לפנות לפרסומים, לפנות לגופים

אליהו (אלי) רביבו: מתי פניתם לאחרונה לשירות התעסוקה בשביל לקלוט עובדים?     

ליטל איילון: אני מצטערת, אני לא יודעת לענות על זה

ליטל איילון:  זה בתי החולים ישירות

יאיר פרץ: היו"ר נגע בנקודה קריטית

יאיר פרץ:  חלק לא קטן ממשרדי הממשלה, היו"ר, לא פונים לשירות התעסוקה

יאיר פרץ:  זה אבסורד

יאיר פרץ:  אחר כך באים אולי בטענות אולי למעסיקים

יאיר פרץ:  אבל זה לא, זה מאפיין את משרד החינוך ועוד מגוון משרדים אחרים היום

יאיר פרץ:  וזו סוגיה לדיון בפני עצמו

אליהו (אלי) רביבו: עו"ד סאלם, את יודעת בבקשה להסביר לי את הסוגייה הזאת?     

לינא סאלם: אני רק יודעת שאנחנו צריכים לקיים שיח בתוך הממשלה

אליהו (אלי) רביבו: לא, יש מניעה, עו"ד סאלם, אני אבקש שתשיבי לי, ברשותך

לינא סאלם: אז אולי ליטל תתייחס לזה, אם זה ככה

לינא סאלם:  אז בואי, ליטל, תתייחסי

ליטל איילון: אני בשמחה אתייחס

ליטל איילון:  זה משהו שאני אבדוק לעומק ואנחנו כמובן נעשה שימוש, ככל שנוכל, גם באופציה הזאת

אליהו (אלי) רביבו: הבנתי

אליהו (אלי) רביבו:  מי גברתי?      

אסתר ג'ין: אני מנהלת המשק בבית חולים ברזילי באשקלון

אליהו (אלי) רביבו: מה ההגדרה של בית חולים ברזילי?     

אסתר ג'ין: אנחנו 600 מיטות, בית חולים ברזילי

אסתר ג'ין:  630 מיטות, בית חולים ממשלתי

אליהו (אלי) רביבו: אוקיי

אסתר ג'ין: אתי ג'ין, מנהלת משק בברזילי וממונה על שוויון מגדרי

אסתר ג'ין:  אני בתפקיד שבעה חודשים

אליהו (אלי) רביבו: בהצלחה

אסתר ג'ין: לי יש 200 עובדים

אסתר ג'ין:  מתוכם 135 עובדי מדינה ו-65 עובדי קבלן

אסתר ג'ין:  לא כולם מדינה

אסתר ג'ין:  החלום של עובדי קבלן זה להיות מדינה

אסתר ג'ין:  אותם עובדים עושים את אותה עבודה, וזה לעבוד בחדר הלם וחדרי ניתוח ובכלל מה שהיה, בכלל מה שאנחנו עוברים בתקופה האחרונה

אסתר ג'ין:  הם עובדים הכי שקופים, עובדים מאוד מאוד קשה

אסתר ג'ין:  מוערכים מאוד אצלנו

אסתר ג'ין:  אפילו ברמה האישית אני מנסה להכיר את כל עובדי הקבלן כדי להחזיק אותם

ששון גואטה: אז איפה הבעיה? לא נותנים לך תקנים ממשרד האוצר?     

אליהו (אלי) רביבו: לא, לא, עזבו רגע תקנים

אליהו (אלי) רביבו:  אין בעיה של תקנים, עזוב

אסתר ג'ין: ומאוד קשה להשאיר את עובדי הקבלן

אסתר ג'ין:  אפילו לא מזמן עשינו הסכם עם קבלן משנה, שלפני המלחמה היו לי 80 עובדי קבלן, עכשיו יש לי 65, שחזרו 15 אחרי חל"ת

אליהו (אלי) רביבו: באיזה יחד השתכרות?     

אסתר ג'ין: שכר מינימום

אסתר ג'ין:  יש לי עכשיו 15 עובדים מרהט קיבלנו

אסתר ג'ין:  שזה הסכם עם קבלן משנה

אסתר ג'ין:  אנחנו משלמים קצת יותר כדי להביא עובדים, אבל עוד פעם, זה עובדים שאני גם מוצאת אותם בשירותים ומתחבאים בשירותים

אסתר ג'ין:  והם עובדים בחודש 25 משמרות כדי לקבל מענק של 600 שקלים

אסתר ג'ין:  אני, כואב לי הלב שבן אדם צריך לעבוד בעבודה כזאת 25 משמרות

אסתר ג'ין:  עכשיו, במקביל הוא עובד עם עוד עובד שמרוויח פי שתיים ממנו, כי הוא עובד מדינה

אסתר ג'ין:  עכשיו, אני לא מבטיחה להם שיהיה תקן של מדינה

אסתר ג'ין:  ויש לי גם ארבעה עובדים שעובדים מעל גיל 67, מעל גיל פרישה

אסתר ג'ין:  אני רוצה לשמור על התקן ועל העובדים הטובים

אסתר ג'ין:  אני מבקשת מהנציבות כמובן לאשר לי שיעבדו עוד שנה

אסתר ג'ין:  יש לי עובדת גם עוד שנתיים עובדת

אסתר ג'ין:  כי עובדים טובים אני מנסה להשאיר אותם אצלי, כי אני לא מצליחה

אסתר ג'ין:  הקבלן שאצלנו במשרד, היא הולכת למרכז קליטה, הביאה לי עובדים ממרכז קליטה

אסתר ג'ין:  10 עובדים ממרכז קליטה

אסתר ג'ין:  מאוד קשה, שפה

אסתר ג'ין:  הם שומעים שהם צריכים לעשות חיסונים, כי זה מערכת בריאות

אסתר ג'ין:  בלי חיסונים אני לא יכולה לקבל אותם

אסתר ג'ין:  אז כבר בשלב החיסונים הם עוזבים

אליהו (אלי) רביבו: למה?     

אסתר ג'ין: הם לא מאמינים בחיסונים

אסתר ג'ין:  כן, הם מפחדים

אליהו (אלי) רביבו: עולים מאיפה?     

אסתר ג'ין: בית קנדה, מרכז קליטה, אתיופים

אסתר ג'ין:  מאוד קשה להם עם החיסונים

אסתר ג'ין:  כמה שאני יושבת ומסבירה שכולנו עושים חיסונים

אסתר ג'ין:  וזה לטובתם וצריך בבית חולים עדיף שיהיו מחוסנים

אסתר ג'ין:  הם פשוט קמים והולכים

אסתר ג'ין:  גם העובדים, יש לי תחלופה

אסתר ג'ין:  היום יש לי 65, מחר יהיה לי גם 60

אסתר ג'ין:  הם עוזבים, עושים מלא פנצ'רים

אסתר ג'ין:  בערב אני יודעת למחרת

אסתר ג'ין:  עכשיו, היה לנו פרויקט קומנדו

אסתר ג'ין:  אמרתי אני רוצה להגיע לרמת ניקיון של בית חולים פרטי

אסתר ג'ין:  היה לנו פרויקט קומנדו, סביבת המטופל

אסתר ג'ין:  יש מריבה בינינו על תקנים של כוח עזר

אסתר ג'ין:  כל עובדי הקבלן רוצים להיות כוח עזר, כי קודם כל הם יהיו עובדי מדינה ויותר קל לעבוד בעבודה שלנו

אסתר ג'ין:  היה לנו פרויקט שכל מטופל שמשתחרר מנקים את כל סביבת המטופל

אסתר ג'ין:  לא הצלחנו לעמוד בזה, בגלל שלא היו מספיק עובדים

אסתר ג'ין:  אז הפסקנו

אסתר ג'ין:  חדרי ניתוח

אסתר ג'ין:  היחידה למניעת זיהומים רוצה שננקה את כל סביבת המטופל

אסתר ג'ין:  אם זה מסכים, אנחנו לא מספיקים

אסתר ג'ין:  יש לנו 20 דקות בין ניתוח לניתוח

אסתר ג'ין:  יש לי שני עובדים

אסתר ג'ין:  הייתי בבתי חולים אחרים, בבתי חולים זה חמישה עובדים שנספיק 20 דקות

אסתר ג'ין:  העובדים שם עם כאבי גב

אסתר ג'ין:  הם לא מצליחים להספיק 20 דקות והמטופל הבא מחכה וזה פוגע בבריאות הציבור, בשירות שאנחנו נותנים

אליהו (אלי) רביבו: עו"ד סאלם מקשיבה, כן? משרד העבודה מקשיבים, כן?      

קריאה: חיילים שיוצאים מעזה, ממקומות

אליהו (אלי) רביבו: כולנו חשופים לזה, כולם יודעים את זה

אסתר ג'ין: גם אנחנו נתנו מעטפת כזאת

אסתר ג'ין:  לא, אבל אנחנו לא צריכים לנקות את כל הדם הזה

אסתר ג'ין:  הם ישבו שם, אני אומרת לכם, ארבעה חודשים זה לראות X, זה לראות, האנשים המסכנים האלה רואים נפטרים בחדרי הלם, רואים חיילים

אסתר ג'ין:  יש לי עובדת שהבן שלה נפטר, אני לא יכולה להחזיר אותה בכלל לחדר ניתוח ולמיון

אסתר ג'ין:  שמתי אותה במקום שהיא לא תראה את החיילים האלה

אסתר ג'ין:  מאוד מאוד קשה להשאיר אותם אצלנו

אסתר ג'ין:  וזו גם עובדת קבלן שמרוויחה, באמת, אני צריכה להיכנס לחדר ניתוח ולחדר הלם בשביל להרוויח 6,000 שקלים ב-25 משמרות? אני מסתכלת על התלוש שלהם, כואב לי הלב

אליהו (אלי) רביבו: מזעזע

אליהו (אלי) רביבו:  כן, אבל עדיין זה מקשר אותי לסיום דבריי לגב' ורוניקה ומר אבי, שכן יש פה מגבלה של חוסר יכולת העסקת עובדים זרים

אליהו (אלי) רביבו:  כי אם יגיע עובד זר בכזה שכר לא יהיה לכם איך להעסיק אותו

אליהו (אלי) רביבו:  אז זה אירוע אחר

אליהו (אלי) רביבו:  תמקדו את זה, זה אירוע אחר שנקיים עליו דיון

אליהו (אלי) רביבו:  אני מבקש להקשיב למר חיים שחר, מנהל משק ארצי בשירותי בריאות כללית

חיים שחר: שלום

חיים שחר:  אז כמו שהצגת, אני מנהל המשק הארצי של הכללית

חיים שחר:  וזה ארגון הבריאות השני בגודלו בעולם

חיים שחר:  יש לנו 14 בתי חולים, 1,600 מרפאות

חיים שחר:  אנחנו מעסיקים היום 5,000 עובדי ניקיון בכל הארץ

חיים שחר:  לנקות מיליון 1,600,000 מטר

חיים שחר:  מתוך ה-5,000, 1,000 הם עובדי הכללית ו-4,000 עובדי קבלן, שהיום אנחנו מדווחים על בין 25% ל-30% מחסור בעובדים

חיים שחר:       אני לא צריך לחדש לכם ולהגדיר מה החשיבות של עובדי הניקיון במוסדות בריאות

חיים שחר:  אין שום פעולה במוסדות בריאות שיכולה להתקיים בלי עובד ניקיון

חיים שחר:  אני מחזיר אותנו, את כולנו, ל-7 באוקטובר, לאותה שבת שחורה

חיים שחר:  אם לא היינו מצליחים לג'נגל בבתי החולים, אנשים היו מתים כתוצאה מזה שחדרי ניתוח לא היו נקיים

חיים שחר:  אנחנו סוחבים את המחסור הזה

חיים שחר:  אבי וורוניקה יודעים מה אני עושה להם, לבשר החי שלהם, בנושא של מחסור בעובדים

אליהו (אלי) רביבו: מה השכר שאתה משלם לעובד ניקיון?     

חיים שחר: אנחנו משלמים על פי מכרז 30

חיים שחר: 61 שקלים לשעה

אליהו (אלי) רביבו: הנה, תקשיבו

אליהו (אלי) רביבו:  טוב, חבל שאני אומר את זה

אליעזר מזרחי: לא, לא, בחלק המחוזות משלמים גם 34

אליעזר מזרחי:  יש מקומות במכרז - - -     

אליהו (אלי) רביבו: חברים, ברשותך, אני מתנצל

חיים שחר: לא, רגע

אליהו (אלי) רביבו: לא, לא, חבל, אני לא רוצה לבזבז לך זמן וגם לא לאחרים שמבקשים להתבטא

אליהו (אלי) רביבו:  מטרת הדיון בוודאי אצלי, בא לאפיין את הצורך ואת ההצדקה בקליטת ידיים עובדות זרות, לצורך העניין בניקיון

אליהו (אלי) רביבו:  הצדקה היא גם צורך וגם יכולת תשלום

אליהו (אלי) רביבו:  צורך הוא תולדה של חוסר במציאה בידיים עובדות ישראליות

אליהו (אלי) רביבו:  כל מי שמראש תקרת ההשתכרות של העובד הפוטנציאלי מוגבלת לרמה כזאת, מראש אין כדאיות להעסיק

אליהו (אלי) רביבו:  כי אם עכשיו אני מביא את אותם עובדים מחו"ל ואני אומר לך קח, תעסיק אותם

אליהו (אלי) רביבו:  אבל אתה לא יכול, כי זה מעבר לתקרה שהצבתם, אז האירוע הוא אירוע אחר שמצריך דיון אחר

חיים שחר: אבל אני יכול כן

חיים שחר:  זה מה שרציתי להגיד

אליהו (אלי) רביבו: בדיוק, זה בדיוק העניין

חיים שחר: אדוני היו"ר, אני כן יכול

חיים שחר:  במכרז שלנו אנחנו הכנסנו סעיף שכל מנהל אדמיניסטרטיבי של בית חולים יכול להעלות את השכר עד 10 שקלים לכל עובד והעיר את אבי פה ואמר בצדק שיש מקומות שכן

חיים שחר:  יותר מזה, יש לנו עובדות במעמד פליט שאנחנו מעסיקים אותן היום שמקבלות שכר יותר גבוה

חיים שחר:  אתה הצגת את הנושא של המגורים

חיים שחר:  אנחנו הצענו לעובדות במעמד פליט בבית חולים בילינסון, נתנו להם מגורים על חשבון בית החולים, על מנת לגרות אותם לעבוד אצלנו והם גם כן לא הסכימו

חיים שחר:  זה היה בגלל הנושא של אוקראינה, של המלחמה שהתחילה פה, אז הם ברחו

חיים שחר:  יש לנו פתרונות גם לנושא של המגורים, יש לנו פתרונות גם לנושא של השכר

חיים שחר:  אין עובדים

חיים שחר:  אין

חיים שחר:  אין עובדים

חיים שחר:  אנחנו פשוט מדממים

חיים שחר:  אני קונה את המצב שלך, ניצן, של 140 מחסור בבתי חולים, הלוואי

חיים שחר:  הלוואי שהיה לי את המצב הזה

חיים שחר:       למה שעורכת הדין הציגה שהבאת עובדים זרים זה השלכות הרות גורל

חיים שחר:  אני רוצה להגיד לך על דברים שלא מדברים עליהם בתקשורת

חיים שחר:  בשנה מתים בבתי חולים במדינה 6,000 אנשים כתוצאה מזיהומים

אליהו (אלי) רביבו: הייתי בטוח יותר

חיים שחר: לא רציתי להתחייב על יותר

חיים שחר: פתחי האוורור של המיזוג זה אחד המקומות העצומים להעברת מחלות

חיים שחר:  אני מכיר כמה מקרים, חלקם באופן אישי, שחולה הגיע עם אירוע מאוד מאוד מצומצם ופשוט ופעוט שיכול להיגמר ברמה של קופת חולים שכונתית ושם הוא סיים את חייו, בגלל איזה שהוא זיהום שהוא קיבל

ששון גואטה: אני חייב לשאול רק שאלה, סלח לי, יניב, תגיד לי, כמה בן אדם יכול לחתום אבטלה? עכשיו ההוא שחותם אבטלה, כמה זמן הוא יכול לחתום?     

יאיר פרץ: זה תלוי בכל מיני מרכיבים

ששון גואטה: עד חצי שנה? מה המקסימום?     

יאיר פרץ: לא, המקסימום זה 187 יום

יאיר פרץ:  זה המקסימום

יאיר פרץ:  זה תלוי במצב המשפחתי

ששון גואטה: אין אנשים כאלה שאתה מדבר ששולחים אותם לחתימות שעכשיו זה שלוש שנים נמצאים בלשכה המחוזית

יאיר פרץ: אין חיה כזאת

ששון גואטה: אז זה אנשים שעבדו באיזה שהוא מקום

ששון גואטה:  כי אם אתה לא עובד X זמן אתה לא יכול לקבל אבטלה

יאיר פרץ: תקופת אכשרה, נכון

ששון גואטה: ואז אחרי זה אתה הולך לעבוד זה

ששון גואטה:  עכשיו, אלה שאתה שלחת, כי אני, שמע, אתה רואה, יש פה מצוקה

ששון גואטה:  ואתה טוען שיש לך עובדים

ששון גואטה:  אני מנסה להבין איפה החיבור פה

ששון גואטה:  שמע, יש פה בעיה

ששון גואטה:  עכשיו, אני אומר לך אמיתי, אני יותר בצד שלהם, כי אני יודע את המשבר שיש בכוח אדם

אליהו (אלי) רביבו: כולנו בצד שלהם, גם הם

אליהו (אלי) רביבו:  חבר'ה, שלא תחשבו, גם עו"ד סאלם, גם רום בצד שלהם

צחי מויאל: אין עובדים

ששון גואטה: אין עובדים, אני יודע שאין עובדים

צחי מויאל: אין עובדים

צחי מויאל:  שבוע שעבר היינו במודיעין, בנו את אלביט

צחי מויאל:  הנה, אני אומר לך, הבדיחה שלנו שם הייתה, היה טקס

חיים שחר: תן לי רגע לחדד את הנושא, התחלת אדוני היו"ר, עם הנושא של פתחי מיזוג אוויר

חיים שחר:  אני אתן לך משהו יותר פשוט מפתחי מיזוג אוויר

חיים שחר:  נגיד שאותם מתחזקים

חיים שחר:  שירותים, יש חיידק אלים במעי ש-85% מהאוכלוסייה נושאים אותו שנקרא קלוסטריידיום

חיים שחר:  85%

אליהו (אלי) רביבו: הליקובקטר?     

חיים שחר: כן, גם זה

חיים שחר:  אבל בוא נלך על הקלוסטריידיום רגע

חיים שחר:  החיידק הזה, הקטליזטור שלו זה אנטיביוטיקה

חיים שחר:  ברגע שאני מחליש את הגוף עם אנטיביוטיקה החיידק הזה מתפרץ

חיים שחר:  כיוון שרובנו פה עם מערכת חיסונית מאוד חזקה, אז אנחנו נתגבר עליו

חיים שחר:  אבל מה קורה עם מדוכאי חיסון, שזה חולי סרטן, שזה לא עלינו אלצהיימר, כל מיני דברים כאלה

אליהו (אלי) רביבו: מושתלים

חיים שחר: מושתלים

חיים שחר:  הם מגיעים לשירותים שלא ניקו אותם ולפני זה היה חולה עם החיידק הזה

חיים שחר:  הם קיבלו וואוצ'ר לבית העלמין הקרוב

חיים שחר:  אין דרך לצאת מזה

חיים שחר:  מדוכא חיסון לא ייצא מחיידק קלוסטריידיום

חיים שחר:  לא ייצא

אסתר ג'ין: אני רוצה להוסיף משהו על פתחי האוורור, מאוד חשוב

אסתר ג'ין:  פתחי אוורור רק גבר מנקה

אסתר ג'ין:  כי כל מה שגבוה זה גברים

אסתר ג'ין:  אני לא מצליחה לקלוט גבר אחד

אסתר ג'ין:  קשה, זו עבודה

ששון גואטה: זה תחום אחזקה וכל זה

אליהו (אלי) רביבו: לא, לא, אחזקה לא

אליהו (אלי) רביבו:  זה ניקיון

אסתר ג'ין: לא, שלנו זה בתחום הניקיון

ששון גואטה: אני יכול לשאול עוד שאלה אחת רק? תגיד לי, החבר'ה אצלך, שאתה אומר שמע, מקודם הייתה ביניכם שיחה עם הבחור הנחמד פה, שאמר תביא לי מחר 100 עובדים בהרצליה

ששון גואטה:  מה החבר'ה אצלך? מה הם מצפים מבחינת השכר?     

יאיר פרץ: אמרתי, בגלל שהביקושים באזור המרכז שעליו אבי דיבר הם יחסית קטנים מההיצע, לכן דורשי העבודה מגיעים למקומות שיש בהם שכר גבוה

יאיר פרץ:  במרכז אני קולט, חה"כ גואטה, אמרתי, בשנה כ-3,000 עובדים נקלטים רק במקצוע הזה של הניקיון

יאיר פרץ:  אבל בפרטיים, לא במוסדיים ב-30 שקלים

ששון גואטה: מה זה בפרטי? איפה שמשלמים

ששון גואטה:  אני יודע מה שאלתי

ששון גואטה:  תאמין לי, אני לא סתם שאלתי את השאלה הזאת

ששון גואטה:  הרי אנחנו מבינים שהכול זה עניין של היצע וביקוש

ששון גואטה:  ובגלל שהם יודעים שיש חוסר עבודה אז הם מבקשים יותר שכר

ששון גואטה:  אז מה שאתה עכשיו עונה לי שאתה מבין שיש חוסר של כוח אדם

ששון גואטה:  אתה לא מתכחש

ששון גואטה:  אני שאלתי אותך בדיוק

יאיר פרץ: אמרתי את זה, לא הבנתי

יאיר פרץ:  אמרתי את זה, יש מחסור

יאיר פרץ:  אנחנו לא יכולים לענות על כל המחסור

ששון גואטה: אז בוא לפחות ניתן להם טיפול ראשון

ששון גואטה:  בואו תתמכו בזה, נודיע ליושב-הראש שכן אנחנו חושבים שטיפול ראשון הם כן צריכים לקבל

יאיר פרץ: חה"כ גואטה, אולי פספסת, אבל זה מה שאמרתי ליו"ר

יאיר פרץ:  הוא שאל אותי ואמרתי שכן

קריאה: כן, הוא אמר את זה

ששון גואטה: אולי לא הייתי, סליחה

אליעזר מזרחי: רק כבוד היו"ר, משפט אחד

אליעזר מזרחי:  אני מוכן לשלם בהרצליה 35 שקלים לשעה

אליעזר מזרחי:  זה יפתור את הבעיה?     

קריאה: לא

אליעזר מזרחי: 36 שקלים לשעה אני פותר את הבעיה? הנה, לא שכר מינימום

אליעזר מזרחי:  לא 30

אליעזר מזרחי: 61

אליהו (אלי) רביבו: אני מודה לך, אתה עשית עכשיו צעד חשוב מאוד

אליהו (אלי) רביבו:  ישתלם לך, הנה אני מודיע לך, ישתלם לך

אליהו (אלי) רביבו:  ברשותכם, לאור העובדה שהגעתי למסקנה שהנושא מחייב דיון מעקב קרוב והרחבה עם פיצול לתתי הנושאים ולאור העובדה שאני חייב לפתוח את הדיון הבא, המון אנשים מחכים בחוץ

אליהו (אלי) רביבו:  אגב, באותו הקשר, אני נאלץ לסיים את הדיון

אליהו (אלי) רביבו:  אני אתפנה רגע לדברי סיכום ואנחנו לא סיימנו כאן

אליהו (אלי) רביבו:       הוועדה מצפה ממעסיקים בענף הניקיון להזמין אותנו לבדיקת מעקב יזומה עם נציגי שירות התעסוקה, היא תבחן את גיוס העובדים בשטח; הוועדה תשמח אם נציג אגף תקציבים במשרד האוצר יצטרף אלינו בהמשך לסיכום המקדים עוד לפני הדיון, כדי לעמוד באמת אחר האתגרים והפוטנציאלים; הוועדה מבקשת מאיגוד חברות הניקיון וממעסיקים בתחום הפרטי להציג לוועדה ניסיון כן ואמיתי ולפתוח פניות בשירות התעסוקה בשכר של 35 שקלים צפונה לשעה

אליהו (אלי) רביבו:  אני מבקש שתעדכנו את הוועדה על הפידבק משירות התעסוקה וממבקשי העבודה

אליהו (אלי) רביבו:  ברגע שנראה את הנתונים ונשתכנע באמת בהצדקת המשך התהליך אנחנו נפעל בהתאם להקצאה ייעודית לענף הניקיון, או שנבין שאין בכך צורך

אליהו (אלי) רביבו:  ולצד זאת אני מבקש מכם לבחון ולהגיש לי עבודת מטה שלכם שמוכיחה שביצעתם עבודת עומק שמבינה את ההשלכות על העסקת עובדים זרים והיכולת הכלכלית ארוכת הטווח שלכם להעסיק עובדים זרים

אליהו (אלי) רביבו:       הוועדה קוראת למשרד האוצר לדון בתעריף המכרז של המדינה לעובד ניקיון

אליהו (אלי) רביבו:  אי אפשר לגייס עובד ישראלי או זר בשכר מינימום לנושאים האלה; הוועדה קוראת למשרד המשפטים להשיב לוועדה בכתב עד לתחילת השבוע הבא מדוע משרדי הממשלה לא פונים לשירות התעסוקה לצורך איוש משרות פנויות

אליהו (אלי) רביבו:  אני מצפה מכם, תפנו באופן יזום למשרדים הרלוונטיים ובואו נביך אותם

אליהו (אלי) רביבו:  אני אתחיל להביא לפה משרדים ממשלתיים שיכולים לפנות ולא פונים לתוך השירות הפנימי

אליהו (אלי) רביבו:  זה שירות המדינה ולא פונים

לינא סאלם: אולי נתחיל במשרד שעכשיו הציג צורך?     

אליהו (אלי) רביבו: בבקשה

אליהו (אלי) רביבו:  אז קודם כל נציגת משרד הבריאות לקחה על עצמה לחזור לפה עם עדכונים ואני אעקוב אחר כך

אליהו (אלי) רביבו:  הוועדה מבקשת ממשרד הבריאות לקיים שיח בין משרדי ולשלוח לוועדה תוך שבועיים מהי עמדת הממשלה למענה למחסור בעובדים בבתי החולים הממשלתיים במקצועות הניקיון; הוועדה תקיים דיון מעקב בהקדם ולאחר שיתקבלו התשובות היא תסיק את מסקנותיה

אליהו (אלי) רביבו:       הוועדה מבקשת מקופות החולים להעביר לה את הנתונים על מחסור בעובדים בתחום הניקיון על מנת לגבש עמדה ותמונה בנושא

אליהו (אלי) רביבו:  אני מודיע כבר שככל הנראה אני אורה לצוותי המסור לחלק את הדיון המאוד מאוד חשוב הזה לתתי דיונים כדי שנוכל באמת למקד ולתת מענה לכל תת ענף וענף בתחום הניקיון, בין מוסדי ופרטי ובריאות

אליהו (אלי) רביבו:  הישיבה נעולה